**Anexa la omipe nr. 83/18.01.2022**

**( ANEXa nr. 2 la OMFE nr. 792/2020)**

**CONTRACT DE ACORDARE A SPRIJINULUI FINANCIAR**

**NR. ………./……………..**

**1.** Termenii, definiţiile şi prescurtările utilizate în prezentul contract au înţelesul stabilit conform schemei de ajutor de stat/de minimis în cadrul căreia se semnează.

**2. Părţile contractului:**

**1. …………………………………………………………………………………., cu sediul …………………………………………, cod fiscal…………………….., telefon …………………………., fax……………., adresa e-mail…………………., Cont Bancar ………………………., deschis la ……………………., prin reprezentant legal…………………, functia…………., în calitate de Administrator al schemei de ajutor de stat/ minimis, pe de o parte,**

**și**

**2. ………………………………………………………………………………, cu sediul în …………………….., cod fiscal………..,telefon …………….., fax……………., e-mail……………… Cont Bancar ………………., deschis la ……………….., reprezentat prin ………………………………, functia……………, în calitate de Beneficiar de ajutor de stat/minimis, pe de alta parte**,

prin liberul lor acord de voinţă, precum şi în conformitate cu legislaţia în vigoare aplicabilă, încheie prezentul Contract de acordare a sprijinului financiar.

**3. Legislaţie aplicabilă:**

La încheierea şi pentru aplicarea prezentului Contract sunt avute în vedere, în special, dar nu limitat la acestea, prevederile:

* Schemei de ajutor de stat și de minimis privind unele măsuri pentru pregătirea portofoliului de proiecte destinat finanţării din fonduri externe nerambursabile, pentru perioada de programare 2021-2027, în domeniul specializării inteligente aprobată prin Ordinul ministrului fondurilor europene nr. 894/2020, publicat în Monitorul Oficial al României, Partea I, nr. 769/24.08.2020, cu modificările și completările ulterioare;
* Contractului de finanţare ……………………. încheiat între MIPE - AM POAT şi …………………………….., în calitate de Beneficiar al finanțării nerambursabile, Axa prioritară 1 – „……………….”, Obiectivul specific ……….: ……………………;
* Ghidului solicitantului „Conditii specifice de accesare a fondurilor din Programul Operațional Asistență Tehnică 2014 – 2020 destinate pregătirii de proiecte în domeniul specializării inteligente”;
* Ordonanței de urgență a Guvernului nr. 88/2020 privind instituirea unor măsuri, precum și acordarea unui sprijin financiar, pentru pregătirea portofoliului de proiecte în domenii strategice considerate prioritare pentru perioada de programare 2021-2027, destinat finanțării prin Programul Operațional Asistență Tehnică 2014-2020 (POAT 2014-2020) și Programul Operațional Infrastructură Mare 2014-2020 (POIM), aprobată prin Legea nr.198/2020 ;
* Ordonanței de urgență a Guvernului nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996, aprobată cu modificări și completări prin Legea nr. 20/2015, cu modificările şi completările ulterioare;
* Legii nr. 287 din 17.07.2009 privind Codul Civil, republicată, cu modificările și completările ulterioare;
* Regulamentului (UE) nr. 1407/2013 al Comisiei din 18 decembrie 2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis;
* Regulamentului (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat.

**4. Durata contractului de acordare a sprijinului financiar**

1. Prezentul contract de acordare a sprijinului financiar este valabil de la data semnării acestuia, ………….., până la terminarea perioadei de sustenabilitate a proiectului în conformitate cu scopul și obiectivele acestuia, și anume până la depunerea cererii de finanțare, în cadrul apelurilor de proiecte din perioada de programare 2021-2027, pentru proiectul pentru a cărui documentație tehnico-economică este finanțată prin prezentul contract.
2. Prezentul contract de acordare a sprijinului financiar se poate prelungi prin act adițional semnat de ambele părți.
3. Durata contractului de acordare a sprijinului financiar nu poate depăși durata contractului de finanțare încheiat între furnizorul de ajutor de stat/de minimis și administratorul de schemă.

**5. Obiectul contractului de acordare a sprijinului financiar şi scopul acordării ajutorului de minimis/stat**

**5.1.** **Obiectul contractului** – acordarea de sprijin financiar, sub formă de ajutor de minimis/stat, către ................a cărei solicitare de sprijin a fost aprobată în cadrul proiectului ……..…………, pentru un buget de maximum …………. RON.

**5.2.** **Scopul acordării ajutorului de minimis/stat**

(1) În cadrul prezentului Contract, sprijinul financiar se acordă pentru ………………………………..

**6. Cuantumul total al ajutorului de minimis/stat**

Fondurile totale acordate în baza prezentului Contract ……………. sunt.............. lei, conform Planului de achiziții mai jos menționat

|  |  |  |  |
| --- | --- | --- | --- |
| **Denumire achiziție** | **Valoare estimată** | **Tip procedură/**  **cumpărare directă** | **Calendar estimativ de implementare (PAAP)** |
|  |  |  |  |
|  |  |  |  |

**7. Drepturile si obligațiile Beneficiarului ajutorului de minimis/stat**

**A. Drepturile Beneficiarului ajutorului de minimis/stat:**

a) primirea fondurilor în cuantumul prevăzut la art. 6, cu respectarea specificațiilor menționate la art. 5 din prezentul Contract, în tranșe eșalonate, pe bază de documente justificative transmise **administratorului schemei de ajutor de stat/ minimis**, până la acoperirea integrală a cuantumului prevăzut la art.6 din prezentul Contract, în vederea acoperirii cheltuielilor angajate/efectuate pentru implementarea ……………………….

b) accesarea mecanismelor de finanțare, în condițiile legislației în vigoare, pentru primirea sprijinului financiar menționat la lit. a) de mai sus.

1. **Obligațiile cu caracter general aplicabile Beneficiarului schemei de ajutor de minimis/stat:**
2. obligația de a utiliza sprijinul financiar exclusiv pentru atingerea scopului și obiectivelor pentru care a fost acordat, conform proiectului ………… și prezentului contract de acordare a sprijinului financiar. În acest sens, pentru a beneficia de ajutor de minimis/stat, beneficiarul ajutorului de minimis/stat are obligația de a implementa proiectul …………….. selectat și de a asigura sustenabilitatea activităților în condițiile prevăzute în schemă de ajutor de minimis/stat și în Ghidul Solicitantului Condiții Specifice *……………..*.
3. obligația, în cazul beneficiarilor privați, pentru care nu se aplică legislația din domeniul achizițiilor publice, respectarii regulamentului privind modul de desfășurare al achizițiilor, astfel cum este acesta prevăzut în anexa la prezentul contract.
4. obligația de a raporta furnizorului schemei de ajutor de minimis/ schemei de ajutor de stat/ administratorului schemei de ajutor de minimis/stat toate datele și informațiile necesare pentru monitorizarea ajutorului de minimis/stat, în formatul pus la dispoziție de către furnizorul schemei.
5. obligația de a restitui întreaga valoare a ajutorului de minimis/stat primit în situația nerespectării condițiilor de acordare și utilizare a ajutorului, inclusiv dobânda aferentă.
6. obligația de a restitui integral ajutorul de minimis/stat primit, în situația nerespectării obligației de a depune cereri de finanțare pentru implementarea proiectelor în cadrul apelurilor de proiecte ce vor fi deschise în perioada de programare 2021-2027.
7. în temeiul dispozițiilor Codului civil, are obligația de a restitui Administratorului schemei de ajutor de stat/de minimis, contravaloarea cheltuielilor efectuate care nu respectă prevederile art. 2 alin. (1) din Hotărârea Guvernului nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020, cu modificările și completările ulterioare.
8. în temeiul dispozițiilor Codului civil, are obligația de a restitui Administratorului schemei de ajutor de stat/de minimis, valoarea aferentă reducerii procentuale/măsurilor de corectare aplicată prin act administrativ acestuia, de către Furnizorul ajutorului de stat/de minimis (MIPE prin AM POAT), conform prevederilor OUG nr. 66/2011, *cu modificările și completările ulterioare/*regulamentului din Anexa, dup caz*,* în urma verificării respectării prevederilor legale în domeniul achizițiilor publice.
9. în temeiul dispozițiilor Codului civil, are obligația de a restitui Administratorului schemei de ajutor de stat/de minimis valoarea aferentă creanței bugetare stabilită de către Furnizorul ajutorului de stat/de minimis (MIPE prin AM POAT) prin titlu de creanță emis conform prevederilor OUG nr. 66/2011, *cu modificările și completările ulterioare*
10. în temeiul dispozițiilor Codului civil, are obligația de a restitui Administratorului schemei de ajutor de stat/minimis valoarea aferentă creanței bugetare stabilită de către Furnizorul ajutorului de stat/de minimis (MIPE prin AM POAT) prin decizie emisă conform prevederilor OUG nr. 77/2014, *cu modificările și completările ulterioare*
11. obligația de a deschide conturi la bănci sau trezorerie, conform solicitărilor Administratorului de schemă de ajutor de stat/de minimis și prezentarea dovezii pentru deschiderea de cont, înainte de virarea primei tranșe din ajutor.
12. obligația de a informa în scris Administratorul de schemă de ajutor de stat/de minimis, cu privire la orice modificări referitoare la bugetul ajutorului de minimis/stat aprobat și la activitatea desfășurată care poate afecta implementarea proiectului aferent Contractului de finanțare cu ............. în termen de maximum 3 de zile lucrătoare de la constatarea modificării.
13. obligația de a asigura accesul la sediul său a reprezentanților Administratorului de schemă de ajutor de stat/de minimis și a persoanelor împuternicite de furnizorul ajutorului de minimis/ stat (MIPE prin AM POAT) sau Consiliul Concurenței să efectueze controlul privind modul de utilizare a fondurilor, precum şi punerea la dispoziția acestora a documentelor solicitate.
14. obligația de a transmite toate datele, informațiile şi documentele solicitate de furnizorul ajutorului de minimis/stat (MIPE prin AM POAT), administratorul ajutorului de minimis/stat sau Consiliul Concurenței, în termenele stabilite de aceștia.
15. obligația de păstrare a unei evidențe detaliate a fondurilor primite cu titlu de ajutor de stat/minimis în baza prezentului Contract, pe o durată de cel puțin 10 ani de la data primirii ultimei tranșe din fonduri. Această evidență trebuie să conțină toate informațiile necesare pentru a demonstra respectarea condițiilor impuse de legislația europeană în domeniul ajutorului de minimis/stat.
16. obligația de a depune la Administratorul de schemă de ajutor de stat/de minimis, conform solicitării acestuia, în termen de maximum 5 zile lucrătoare de la data încetării implementării proiectului aferent Contractului de finanțare ............., a raportului privind activitatea desfășurată și documentele suport.
17. obligația de raportare către Administratorul de schemă de ajutor de stat/de minimis, a tuturor datelor și informațiile necesare pentru monitorizarea ajutorului de minimis/stat, în formatul pus la dispoziție de către furnizorul schemei.
18. obligația de depunere la organele competente a rapoartelor anuale/documentelor privind evidențierea ajutorului de minimis/stat, potrivit legislației în vigoare privind ajutorul de minimis/stat.
19. obligația de arhivare și păstrare a documentelor conform legislației în vigoare.
20. obligația de a respecta prevederile minime de informare și publicitate în conformitate cu Manualul de identitate vizuală IS cu modificările și completările ulterioare.
21. **Recuperarea sumelor**

a) Beneficiarul ajutorului de stat/de minimis are obligația de a restitui sumele menționate la art.7, pct.B, lit.d)-i), în termen de 30 de zile de la primirea informarii privind Notificarea de plată emisă de către Administratorul schemei de ajutor de stat/de minimis.

b) Informarea privind Notificarea de plată va cuprinde minim următoarele elemente: temeiul contractual, cuantumul sumei stabilite drept creanță bugetară în titlul de creanță emis de către Furnizorul de ajutor de stat/de minimis, termenul de plată, contul în care beneficiarul ajutorului de stat/de minimis va efectua transferul de bani.

c) Informarea privind Notificarea menționată la lit. b) reprezintă punerea în întârziere a debitorului în sensul art. 1521 și art. 1522 din Codul civil.

d) Administratorul schemei de ajutor de stat/de minimis este îndreptățit la obținerea de majorări de întârziere din ziua următoare expirării termenului prevăzut la lit.a), calculate simetric modalităților de determinare a accesorilor percepute pentru debitele principale ce au ca temei recuperarea ajutorului de stat .

**8. Obligațiile și drepturile Administratorului schemei de ajutor de minimis/stat**

1. ***Obligațiile Administratorului schemei de ajutor de minimis/stat sunt:***
2. Obligația de a monitoriza permanent ajutoarele de minimis/stat acordate, aflate în derulare, și de a dispune măsurile care se impun în cazul încălcării condițiilor impuse prin schema de ajutor de minimis/stat sau prin legislația națională ori europeană aplicabilă la momentul respectiv;
3. Obligația de a monitoriza respectarea regulilor de sustenabilitate de către beneficiarul ajutorului de minimis/ stat;
4. Obligația de a transfera, conform mecanismului cererilor de prefinanțare/rambursare, fonduri către Beneficiarul ajutorului de minimis/stat pentru acoperirea directă a costurilor în funcție de activitățile desfășurate pentru atingerea scopului pentru care a fost acordată, până la acoperirea cuantumului fondurilor, conform bugetului proiectului …………….., aprobat;
5. Obligația de a verifica periodic, conform prevederilor din proiect, modul de utilizare a sprijinului financiar acordat și de desfășurare a activității;
6. Obligația de a informa beneficiarul ajutorului de minimis/stat cu privire la orice modificare aferentă implementării proiectului ……….. care are consecințe directe asupra activității Beneficiarului ajutorului de minimis/ stat – contract de finanțare, cerere de finanțare, buget;
7. Obligația de a păstra evidențe detaliate privind ajutorul de minimis/stat acordat pe o durată de cel puțin 10 ani de la data la care ultima alocare specifică a fost acordată în baza schemei de ajutor de minimis/stat. Aceste evidențe trebuie să conțină toate informațiile necesare pentru a demonstra respectarea condițiilor impuse de legislația europeană în domeniul ajutorului de minimis/stat.
8. ***Drepturile Administratorului schemei de ajutor de minimis/*stat *sunt:*** 
   1. Dreptul de a solicita rapoarte, documente, informații cu privire la modul de utilizare a fondurilor și activitatea desfășurată.
   2. Dreptul de a avea acces la sediul Beneficiarului de ajutor de minimis/stat, de a efectua controlul privind modul de utilizare a fondurilor și de a i se pune la dispoziție de către Beneficiarul ajutorului de minimis/stat toate documentele solicitate.
   3. Dreptul de a obține de la Beneficiarul de ajutor de minimis/stat restituirea sumelor primite cu titlu de sprijin financiar în cadrul schemei de ajutor de stat/de minimis şi rămase necheltuite sau pentru care nu există justificare, până la data de …………………………..
   4. Dreptul de a obține de la Beneficiarul de ajutor de minimis/stat restituirea întregii sume acordate în cazul în care Beneficiarul ajutorului de minimis/stat nu își îndeplinește obligațiile prevăzute la art. 7, lit. B din prezentul contract.

**9. Modificarea, completarea şi încetarea contractului de acordare a sprijinului financiar**

1. Prezentul contract poate fi modificat prin consimţământul părţilor, prin încheierea unui act adiţional.
2. Actele adiţionale intră în vigoare în ziua imediat următoare semnării lor de către ultima parte.
3. Administratorul schemei de ajutor de minimis/stat poate iniția încheierea unui act adiţional pentru a reflecta modificări intervenite în legislaţia naţională şi/sau europeană relevantă, cu impact asupra executării prezentului acord, situaţii în care modificarea respectivă intră în vigoare de la data menţionată în actul normativ corespunzător.
4. Orice modificări în structura Beneficiarului schemei de ajutor de minimis/stat, precum şi în privinţa statutului juridic sau alte modificări de natură a afecta executarea obligaţiilor din prezentul contract trebuie aduse imediat la cunoştinţa Administratorului schemei, dar nu mai târziu de 24 de ore de la producerea acestora.

**10. Forța majoră:**

1. Prin forță majoră se înțelege orice eveniment extern, imprevizibil, absolut invincibil și inevitabil intervenit după data semnării contractului de acordare a sprijinului financiar, care împiedică executarea în tot sau în parte a contractului și care exonerează de răspundere partea care o invocă.
2. Pot constitui cauze de forță majoră evenimente cum ar fi: calamitățile naturale (cutremure, inundații, alunecări de teren), război, revoluție, embargo, pandemie.
3. Partea care invocă forța majoră are obligația de a notifica celeilalte părți cazul de forță majoră, în termen de 5 zile de la data apariției și de a dovedi existența situației de forță majoră în baza unui document eliberat sau emis de către autoritatea competentă, în termen de cel mult 15 zile de la data comunicării acestuia. De asemenea, are obligația de a comunica data încetării situației de forță majoră, în termen de 5 zile.
4. Părțile au obligația de a lua orice măsuri care le stau la dispoziție în vederea limitării consecințelor acțiunii de forță majoră.
5. Dacă partea care invocă forța majoră nu procedează la notificarea începerii și încetării cazului de forță majoră, în condițiile și termenele prevăzute, va suporta toate daunele provocate celeilalte părți prin lipsa de notificare.
6. Executarea contractului va fi suspendată de la data apariției cazului de forță majoră pe perioada de acțiune a acesteia, fără a prejudicia drepturile ce se cuvin părților.
7. În cazul în care forța majoră și/sau efectele acesteia obligă la suspendarea executării prezentului contract pe o perioadă mai mare de 3 luni, părțile se vor întâlni într-un termen de cel mult 10 zile de la expirarea acestei perioade, pentru a conveni asupra modului de continuare, modificare sau încetare a contractului de acordare a sprijinului financiar.
8. În perioada în care, datorită unor cauze de forță majoră sau de caz fortuit, părțile nu își pot îndeplini obligațiile asumate prin prezentul contract, fondurile nu se acordă.
9. În situația în care Administratorul schemei de ajutor de minimis/stat se află în imposibilitate de plată datorită unor împrejurări independente de voința sa și în această perioadă Beneficiarul ajutorului de minimis/stat și-a îndeplinit obligațiile, fondurile se pot acorda și retroactiv.

**11. Încetarea contractului de acordare a sprijinului financiar**

(1) Prezentul contract încetează:

1. prin acordul de voință al părților;
2. la data expirării duratei pentru care a fost încheiat, în cazul în care contractul nu a fost prelungit prin act adițional;
3. reziliere și denunțare unilaterală

**12 . Conflictul de interese, incompatibilităţi, nereguli**

(1) Beneficiarul ajutorului de minimis/stat se obligă să ia toate măsurile necesare pentru evitarea neregulilor, a conflictelor de interese şi/sau a incompatibilităţilor, conform prevederilor legale (în special OUG nr. 66/2011, cu modificările şi completările ulterioare, privind combaterea, constatarea şi sancţionarea neregulilor apărute în obţinerea şi utilizarea fondurilor europene şi/sau fondurilor publice naţionale aferente acestora, precum și OUG 77/2014, cu modificările şi completările ulterioare, privind procedurile naționale în domeniul ajutorului de stat, precum și pentru modificarea și completarea Legii concurenței nr. 21/1996).

(2) Părţile vor urmări să execute prezentul contract cu bună credinţă, în mod obiectiv şi imparţial şi vor evita interferarea cu orice interese economice, afinităţi politice sau etnice, legăturilor de familie sau emoţionale, ori al altor legături sau interese neoneste.

(3) Părţile se obligă să întreprindă toate diligenţele necesare pentru a evita orice conflict de interese şi să se informeze reciproc, în termen de maximum 48 de ore de la luarea la cunoştinţă a oricărei situaţii de natură a da naştere unui astfel de conflict.

**13. Rezolvarea şi soluţionarea litigiilor**

(1) Prezentul contract se interpretează, se execută şi se supune legii române.

(2) În caz de conflict, părţile vor încerca rezolvarea acestora, cu prioritate, pe cale amiabilă.

(3) Litigiile ce nu au putut fi rezolvate pe cale amiabilă vor fi supuse soluţionării instanţei judecătoreşti competente material și teritorial.

**14. Confidenţialitatea**

(1) Prezentul contract reprezintă un acord ferm pentru părțile contractante în ceea ce privește gestionarea și prelucrarea datelor cu caracter personal primite în vederea îndeplinirii obligațiilor contractuale, în conformitate cu Regulamentul nr. (UE) 679/2016 al Parlamentului European și al Consiliului privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE.

(2) Informaţii confidenţiale vor fi considerate datele şi informaţiile cărora părţile le-au acordat acest caracter prin precizarea făcută sau înscrisă pe documentele transmise, cu excepţia celor care, conform prezentului contract, fac obiectul publicităţii, consemnării, înregistrării în registre sau evidenţe publice.

(3) Părţile se obligă să nu transmită terţilor date, informaţii în legătură cu executarea prezentului contract, cu excepţia organismelor guvernamentale cu atribuţii în administrarea, gestionarea, controlul fondurilor şi/sau ajutoarelor nerambursabile.

(4) Încălcarea obligaţiei de confidenţialitate obligă partea responsabilă la repararea prejudiciului cauzat.

(5) Nu sunt confidenţiale documentele, materialele, informaţiile folosite în scopuri publicitare în vederea promovării şi informării, aşa cum acestea au fost definite anterior.

(6) Părţile nu vor putea fi făcute răspunzătoare pentru dezvăluirea de informaţii confidenţiale dacă s-a obţinut acordul scris al celeilalte părţi, sau dacă partea în cauză a dat curs unor dispoziţii legale de dezvăluire a informaţiilor.

**15. Clauze finale**

1. Orice comunicare între părți, referitoare la îndeplinirea prezentului contract, trebuie să fie transmisă în scris. Orice document scris trebuie înregistrat atât în momentul transmiterii, cât și în momentul primirii.
2. Prezentul contract se completează cu prevederile normelor legale in vigoare.
3. Prezentul contract s-a încheiat astăzi,……………….., într-un exemplar, semnat electronic, de fiecare parte.

|  |  |  |
| --- | --- | --- |
| **Administratorul schemei**  **de ajutor de stat/minimis**  **Nume prenume reprezentant legal** |  | **Beneficiar ajutorului de minimis/stat**  **Nume prenume reprezentant legal** |

**Semnătura: Semnătura:**

**Data: Data:**

ANEXA LA CONTRACTUL DE ACORDARE A SPRIJINULUI FINANCIAR

**REGULAMENT**

**de desfășurare a achizițiilor aplicabil beneficiarilor privați de ajutor de stat/de minimis, conform OUG nr. 88/2020**

**Capitolul 1 – DEFINIȚII**

1. Procedura competitivă - etapele minime ce trebuie parcurse de beneficiarii privați în vederea atribuirii unui contract de achiziție.
2. Operator economic - orice persoană fizică sau juridică, de drept public ori de drept privat, sau grup ori asociere de astfel de persoane, care oferă în mod licit pe piață executarea de lucrări și/sau a unei construcții, furnizarea de produse ori prestarea de servicii, inclusiv orice asociere temporară formată între două ori mai multe dintre aceste entități.
3. Valoare estimată - o determinare valorică a obiectului unei achiziții care se stabilește pe baza calculării și însumării tuturor sumelor plătibile pentru îndeplinirea obiectivului propus (inclusiv cuantumul aferent procentului de diverse și neprevăzute, după caz), fără taxa pe valoarea adăugată, luând în considerare orice eventuale forme de opțiuni și prelungiri menționate în mod explicit în documentele achiziției.
4. Specificații tehnice - toate cerințele, inclusiv prescripții sau caracteristici de natură tehnică ce permit fiecărui produs, serviciu sau lucrare să fie descris, în mod obiectiv, într-o manieră corespunzătoare îndeplinirii necesității solicitantului/beneficiarului de ajutor de stat/de minimis.
5. Ofertă - document prezentat de operatorul economic în cadrul procedurii competitive prin care își manifestă voința de a se angaja din punct de vedere juridic într-un proces de achiziție și care conține informații tehnice și financiare despre produse/servicii/lucrări aflate pe piață.
6. Documentele achiziției – toate documentele elaborate pentru o achiziție, atât cele elaborate de beneficiarul de ajutor de stat/de minimis cât și cele elaborate de operatorii economici, inclusiv documentele justificative care atestă plățile/realitatea achiziției.
7. Contract de achiziție - contractul cu titlu oneros, încheiat în scris între un beneficiar de ajutor de stat/de minimis și unul sau mai mulți operatori economici, având ca obiect prestarea de servicii.
8. Neregulă - orice abatere de la prezentul Regulament, precum și de la prevederile contractului de acordare a sprijinului financiar, ce rezultă dintr-o acțiune sau inacțiune a beneficiarului de ajutor de stat/de minimis, care a prejudiciat sau care poate prejudicia bugetul Uniunii Europene/bugetele donatorilor publici internaționali și/sau fondurile publice naționale aferente acestora, printr-o sumă plătită necuvenit.\*

Nota : \**Neregula definită in prezentul regulament nu are regimul juridic conform prevederilor OUG nr.66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările și completările ulterioare*.

1. Măsura de corectare –  diminuarea cheltuielii solicitată la rambursare de către beneficiarul de ajutor de stat/de minimis, în contextul aplicării schemei de ajutor de stat, cu sume care reprezintă o cotă procentuală astfel cum este stabilită prin prezentul regulament sau cu aplicarea principiului proporționalității, în situația în care ADR/AM POAT constată cel puțin una dintre neregulile descrise în prezentul Regulament.
2. Principiul proporționalității - principiul definit in OUG nr.66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările și completările ulterioare.

**Capitolul 2 – PREVEDERI GENERALE**

1. Beneficiarii privați de ajutor de stat/de minimis, pentru atribuirea contractelor de servicii finanțate prin schema de ajutor de stat/de minimis din fonduri europene au obligația să aplice principiile și etapele descrise în prezentul Regulament.
2. Beneficiarii privați care achiziționează servicii aplică prevederile Legii nr. 98/2016 privind achizițiile publice, denumită în continuare lege, dacă sunt îndeplinite cumulativ condițiile prevăzute la art. 6 alin. (3) din lege.
3. Este interzisă divizarea în mai multe contracte de valoare mai mică, precum și utilizarea unor metode de calcul care să conducă la o subevaluare a valorii estimate, cu scopul de a se încadra sub pragurile prevăzute în Legea nr. 98/2016 sau cu scopul de a evita aplicarea procedurii competitive prevăzută de prezentul Regulament.

4. În cazul în care beneficiarii privați se asociază, în vederea organizării unei proceduri de achiziție, cu o entitate care are calitatea de autoritate contractantă, în înțelesul art. 4 alin. (1) din lege, aceștia au obligația să respecte Legea nr. 98/2016.

5. Documentele achiziției trebuie corelate cu prevederile din ghidul solicitantului/ contractelor de finanțare/clauzele contractelor de acordare a sprijinului financiar sau alte reglementări ale finanțatorului, după caz.

**Capitolul 3 – ACHIZIŢIA DIRECTĂ**

1. Dacă valoarea estimată a achiziției, fără TVA, este mai mică de valoarea estimată prevăzută la art.7 alin. (5) din Legea nr.98/2016, beneficiarul de ajutor de stat/de minimis achiziționează direct serviciile.
2. Achiziția directă se va finaliza cu semnarea unui contract prin care se stabilesc drepturile și obligațiile părților, inclusiv transferul drepturilor de proprietate intelectuală și răspunderea contractuală pentru eventuale vicii de proiectare.
3. Reguli aplicabile:
4. Beneficiarul de ajutor de stat/de minimis, înainte de efectuarea achiziției directe, va întocmi o Notă privind determinarea valorii estimate care va include informațiile rezultate din cercetarea ofertelor din piață (oferte de preț solicitate, cataloage, prețuri de site-uri de specialitate etc.). Beneficiarul de ajutor de stat/de minimis calculează valoarea estimată a unei achiziții având în vedere valoarea totală de plată, fără TVA, luând în considerare orice eventuale forme de opțiuni și prelungiri ale contractului menționate în mod explicit în documentele achiziției.
5. Pentru achizițiile directe, beneficiarul de ajutor de stat/de minimis determină valoarea estimată pentru fiecare achiziție în parte încă de la momentul depunerii solicitării de sprijin, cand întocmește planul de achiziții aferent.
6. Dosarul achiziției directe (pentru beneficiarul de ajutor de stat/de minimis)

|  |  |
| --- | --- |
| Documente care trebuie introduse în dosarul achiziției directe | Contract de  servicii |
| Nota privind determinarea valorii estimate |  |
| Documentele justificative ale achiziției (având în vedere faptul că este o cumpărare directă care nu implică parcurgerea unei proceduri standardizate și cu documente predefinite se verifică toate documentele prezentate de beneficiar, inclusiv contractul care în acest caz este obligatoriu). |  |

1. Verificări efectuate de ADR

|  |  |  |
| --- | --- | --- |
| Nr. crt. | Elemente de verificat | Instrucțiuni |
|
| 1. | Valoarea estimată a achiziției este mai mică decât pragul prevăzut la art.7 alin.(5) din Legea nr.98/2016? | Valoarea estimată trebuie să fie mai mică decât pragul valoric.  Valoarea estimată/valoarea estimată actualizată, după caz, trebuie să fie corelată cu valoarea prevăzută în contractul de finanțare/de acordare a sprijinului.  **Măsură de corectare**   * În cazul în care se divide achiziția pentru a se evita aplicarea procedurii competitive se aplică o măsură de corectare de 25% din valoarea achiziției *.* |
| 2. | Sunt depuse la dosar documentele achiziției? | Se verifică existența documentelor.  Documentul justificativ al achiziției este contractul, în lipsa acestuia cheltuiala fiind condierată neeligibilă. |

|  |
| --- |
| Atenție!  În cazul în care realizarea obiectului achiziției presupune o serie de vizite pe teren, aprobări, avize, autorizații sau alte formalități stabilite de prevederi legale incidente, beneficiarul de ajutor de stat/de minimis trebuie să le prevadă în specificațiile tehnice și să se asigure că efectuarea cheltuielilor se realizează cu respectarea tuturor prevederilor legale în vigoare. |

**Capitolul 4 - PROCEDURA COMPETITIVĂ**

Dacă valoarea estimată a achiziției, fără TVA, este egală sau mai mare decât valoarea estimată prevăzută în art.7 alin. (5) din Legea nr.98/2016, atunci beneficiarii privați aplică procedura competitivă prevăzută în cadrul acestui capitol

**Secțiunea 1 Principii aplicabile prezentei proceduri**

* 1. Pe parcursul întregului proces de achiziție prin procedură competitivă, la adoptarea oricărei decizii, trebuie avute în vedere următoarele principii:

1. principiul transparenței;
2. principiul economicității;
3. principiul eficienței;
4. principiul eficacității.
   1. Prin transparență se înțelege aducerea la cunoștința publicului, a informațiilor referitoare la procedura competitivă, astfel încât operatorii economici care operează pe piață să poată participa la competiție, asigurându-se prin aceasta promovarea concurenței. Având în vedere faptul că respectarea acestui principiu asigură premisele pentru respectarea celorlalte 3 principii, sunt prevăzute sancțiuni pentru nerespectarea cerințelor de publicitate.

Cerințe

I. Transparența la inițierea procedurii:

* beneficiarii privați trebuie să publice un anunț însoțit de specificațiile tehnice aferente pe pagina web <https://www.fonduri-ue.ro>.

Nerespectarea obligației de mai sus, atrage după sine aplicarea de către ADR a unei reduceri procentuale în urma propriei verificări ca măsură de corectare a obligației contractuale de publicare, reprezentând 25% din cheltuială efectuată.

II. Transparența la încheierea procedurii:

* beneficiarilor privați trebuie să completeze informațiile referitoare la câștigătorul contractului pe pagina web <https://www.fonduri-ue.ro>,, în termen de 5 zile calendaristice de la semnarea contractului.

Nerespectarea obligației de mai sus, atrage după sine aplicarea unei reduceri procentuale aplicată de ADR în urma propriei verificări ca măsură de corectare a obligației contractuale de publicare, reprezentând 5% din cheltuială efectuată.

* 1. Principiul economicității prevede minimizarea costului resurselor alocate pentru atingerea rezultatelor estimate ale unei activități, cu menținerea calității corespunzătoarea acestor rezultate.
  2. Principiul eficienței presupune asigurarea unui raport optim între resursele utilizate și rezultatele obținute.
  3. Principiul eficacității vizează gradul de îndeplinire a obiectivelor specifice stabilite pentru fiecare activitate planificată, în sensul obținerii rezultatelor scontate.

**Secțiunea a 2-a Evitarea conflictului de interese**

* 1. Beneficiarii privați, persoane fizice/juridice în aplicarea procedurilor competitive de achiziție au obligația de a lua toate măsurile necesare pentru a evita situațiile de natura să determine apariția unui conflict de interese, și anume a situației în care există legături între:
* structurile acționariatului beneficiarului și ofertanții acestuia,
* între membrii comisiei de evaluare/ responsabil de procedură, după caz, și ofertanți sau
* cazul în care ofertantul câștigător deține pachetul majoritar de acțiuni în două firme participante pentru același tip de achiziție.
  1. Beneficiarii privați nu au dreptul de a angaja persoane fizice sau juridice care au fost implicate în procesul de acordare a ajutorului de stat pe parcursul unei perioade de cel puțin 12 luni de la semnarea contractului de acordare a sprijinului financiar.
  2. Încălcarea prevederilor prezentei secțiuni atrage după sine reduceri procentuale aplicate de ADR în urma propriei verificări ca măsură de corectare pentru neîndeplinirea obligației contractuale, de 100%.
  3. Beneficiarul de ajutor de stat/de minimis trebuie să solicite prin documentul „Specificații tehnice” o declarația pe proprie răspundere din partea ofertanților din care să rezulte că aceștia nu se află în conflict de interese. La finalul procedurii ofertantul câștigător va reînnoi această declarație, dacă este cazul.
  4. Dacă beneficiarul de ajutor de stat/de minimis constată că se află în una din situațiile menționate mai sus, acesta va menționa în Nota justificativă de atribuire motivele pentru care respinge oferta respectivă.
  5. Beneficiarul de ajutor de stat/de minimis trebuie să includă în dosarul achiziției o declarație pe proprie răspundere din care să rezulte că nu a încălcat prevederile referitoare la conflictul de interese, precum și declarația ofertantului câștigător, conform modelului orientativ:

|  |
| --- |
| **Formular nr ………**  BENEFICIAR/ OFERTANT/ OFERTANT ASOCIAT  \_\_\_\_\_\_\_\_\_\_\_\_\_\_\_\_\_\_\_\_  *(denumirea/numele)*  **DECLARAŢIE**  **privind neîncadrarea în situațiile de conflict de interese**  Subsemnatul/a ............................., în calitate de ……………………………., referitor la procedura …………………………………………., declar pe proprie răspunde, sub sancțiunea falsului în declarații, așa cum este acesta prevăzut la art. 326 Cod Penal, că nu mă încadrez în ipotezele descrise la art. 14 din OUG nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestor, cu modificările și completările ulterioare.  Subsemnatul/a ………………………. declar că voi informa imediat …………………………….. dacă vor interveni modificări în prezenta declarație.  De asemenea, declar că informațiile furnizate sunt complete și corecte în fiecare detaliu și înțeleg că ………………………. are dreptul de a solicita, în scopul verificării și confirmării declarației, orice informații suplimentare.  Înțeleg că în cazul în care această declarație nu este conformă cu realitatea sunt pasibil de încălcarea prevederilor legislației penale privind falsul în declarații.    *………………………….*  (*nume și funcție persoana autorizata* )  *…………………………………….*  (*semnătura persoană autorizată*)  *A se completa/particulariza ....* |

* 1. Dacă apare o situație de conflict de interese pe perioada derulării procedurii de achiziție, sesizată de ofertanți, beneficiarul de ajutor de stat/de minimis care a organizat această procedură are obligația a lua, de îndată, măsuri pentru înlăturarea situației respective.
  2. Dispozițiile prezentei secțiuni se completează corespunzător cu prevederile legislației naționale referitoare la conflictul de interese.

**Secțiunea a 3-a Elaborarea specificațiilor tehnice și determinarea valorii estimate**

* 1. **Elaborarea specificațiilor tehnice**

1. Beneficiarul de ajutor de stat/de minimis elaborează cerințele tehnice obiective ce descriu obiectul achiziției pentru a se asigura de îndeplinirea corespunzătoare a scopului contractului de acordare a sprijinului financiar.

|  |
| --- |
| În situația în care achiziția implica transferul unor drepturi de proprietate intelectuală, beneficiarul de ajutor de stat/de minimis are obligația ca prin contractul de achiziție să se asigure ca la finalizarea acestuia i se vor transfera aceste drepturi. |

1. Specificațiile tehnice trebuie să cuprindă toate cerințele necesare pentru elaborarea ofertei. Beneficiarul trebuie să elaboreze aceste specificații într-o manieră obiectivă/clară/detaliată pentru a se asigura de îndeplinirea corespunzătoare a scopului contractului de acordare a sprijinului financiar.
2. Definirea unor cerințe care indică o anumită origine, sursă, producție, un procedeu special, o marcă de fabrică sau de comerț, un brevet de invenție, o licență de fabricație, standarde naționale/internaționale care pot avea ca efect favorizarea sau eliminarea anumitor operatori economici ori a anumitor produse, va fi însoțită obligatoriu de mențiunea "sau echivalent".
3. În cadrul documentului „Specificații tehnice” se vor prezenta, în ordinea priorității, elementele de departajare a ofertelor, dacă este cazul.

|  |
| --- |
| Atenție!  Nu se recomanda utilizarea modelelor standard de documentații de atribuire, specifice achizițiilor publice.  Utilizarea acestor modele poate conduce la erori, deoarece pot cuprinde cerințe care nu se justifică în cazul beneficiarilor privați.  Nu se impune solicitarea de garanții în cazul achizițiilor, deoarece constituirea de astfel de garanții presupune costuri suplimentare care pot îngreuna participarea la procedura competitivă și care se vor reflecta în prețul ofertat de operatorii economici. Pentru a se asigura de îndeplinirea corespunzătoare a obligațiilor contractuale, beneficiarul de ajutor de stat/de minimis poate include în contract clauze care să garanteze implementarea în bune condiții a contractului (ex: penalități, verificări la anumite intervale prestabilite, etc.)  Stabilirea unor criterii de calificare/selecție nu este obligatorie și nu reprezintă o regulă. Dacă beneficiarul consideră că pentru îndeplinirea obligațiilor din contractul ce urmează a fi implementat este nevoie de o anumită capacitate financiară, experiență similară anterioară, un anumit tip de personal sau alte cerințe, atunci acesta poate include astfel de cerințe, dar trebuie să le justifice într-un document separat. În această situație beneficiarul de ajutor de stat/de minimis nu va putea renunța în etapa de analiză a ofertelor la cerințele scrise. Beneficiarul de ajutor de stat/de minimis nu trebuie să îngrădească dreptul ofertantului de a dovedi îndeplinirea cerințelor menționate prin orice tip de mijloace verificabile. |

1. In Nota justificativă de atribuire se vor prezenta avantajele tehnice și financiare care motivează alegerea ofertei, raportat la cerințele solicitate. Avantajele tehnice și financiare care motivează alegerea ofertei se raportează exclusiv la informațiile prezentate în ofertă/răspunsurile la clarificările solicitate.

|  |
| --- |
| Atenție!  În cazul în care realizarea obiectului achiziției presupune o serie de vizite pe teren, de aprobări, avize, autorizații sau alte formalități stabilite de prevederi legale incidente, beneficiarul de ajutor de stat/de minimis trebuie să le prevadă în specificațiile tehnice și să se asigure că se realizează cu respectarea tuturor prevederilor legale în vigoare |

* 1. **Determinarea valorii estimate**

1. Valoarea estimată a achiziției se determină înainte de inițierea procedurii competitive și trebuie să fie valabilă la momentul inițierii procedurii.
2. Valoarea estimată a achiziției se determină pe baza ofertelor de preț existente pe piață (primite/solicitate/obținute prin studiu de piață etc.) sau pe baza unor informații din achizițiile/contractele anterioare recente, în scopul asigurării rezonabilității costurilor estimate, întocmindu-se astfel Nota justificativă privind determinarea valorii estimate.
3. În determinarea valorii estimate, beneficiarul de ajutor de stat/de minimis are obligația să se raporteze la valoarea estimată cumulată a serviciilor care sunt considerate similare, respectiv care au același obiect, sau sunt destinate utilizării identice ori similare, ori care se adresează operatorilor economici ce desfășoară constant activități într-o piață de profil relevantă.
4. Beneficiarul de ajutor de stat/de minimis determină valoarea estimată pentru fiecare achiziție în parte încă de la momentul depunerii solicitării de sprijin, cand intocmește Planul de achiziții aferent.

|  |
| --- |
| Atenție!   * Beneficiarul de ajutor de stat/de minimis poate încheia contractul de achiziție cu o valoare mai mare decât valoarea estimată prin suplimentarea acesteia din bugetul propriu, în condițiile publicării acestei informații și cu respectarea dispozițiilor prezentului Regulament dacă justifică decizia în nota justificativă de atribuire. |

**Secțiunea a 4-a Derularea procedurii competitive**

1. Prezentul regulament se aplică tuturor situațiilor în care nu sunt îndeplinite cumulativ condițiile de la art. 6 din Legea nr. 98/2016. Prin urmare, beneficiarul de ajutor de stat/de minimis va verifica intotdeauna aceste aspect la momentul lansării procedurii competitive.
   1. **Prospectarea pieței**
2. Publicarea anunțului în cazul beneficiarilor privați
3. Beneficiarul de ajutor de stat/de minimis are obligația de a publica, un anunț pe pagina web www.fonduri-ue.ro, secțiunea "Achiziții privați", însoțit de specificațiile tehnice.
4. Publicarea anunțului pe pagina web [www.fonduri-ue.ro](http://www.fonduri-ue.ro) este asigurată gratuit de Ministerul Investițiilor și Proiectelor Europene.

|  |
| --- |
| Atenție!  Aspecte tehnice privind publicarea sunt disponibile în Manual de utilizare a aplicației web „Achiziții Beneficiari Privați” |

1. Pentru a asigura o participare cât mai largă, beneficiarul de ajutor de stat/de minimis poate transmite în aceeași zi cu publicarea anunțului și invitații de participare la procedura competitivă. În acest caz, informațiile publicate trebuie să fie identice cu cele cuprinse în invitațiile de participare. Transmiterea de invitații nu este obligatorie. Beneficiarul de ajutor de stat/de minimis poate transmite potențialilor ofertanți invitațiile prin intermediul mijloacelor de comunicare: fax, e-mail, poștă etc..

|  |
| --- |
| Atenție!    Transmiterea invitațiilor de participare nu exclude obligația publicării pe site a anunțului. |

1. În anunț se acordă un termen pentru elaborarea și prezentarea ofertei, luând în considerare complexitatea contractelor, de minimum 10 zile calendaristice de la publicarea anunțului. La stabilirea datei de prezentare a ofertei nu se iau în calcul ziua de publicare/transmitere a anunțului/invitației și ziua în care se depun ofertele.
2. În caz de clarificări/modificări, în anunț se va bifa câmpul care anunță operatorii economici că s-au adus clarificări/modificări la informațiile inițiale.
3. În situația în care intervin solicitări de clarificare care pot duce la modificări/ajustări ale specificațiilor tehnice, beneficiarul de ajutor de stat/de minimis are obligația să prelungească termenul de depunere al ofertelor, astfel încât să asigure timpul necesar pentru elaborarea acestora, cu respectarea condițiilor de publicitate.
4. La finalul procedurii, în termen de 5 zile calendaristice de la semnarea contractului de achiziție, se va completa anunțul pe pagina web www.fonduri-ue.ro cu informații despre câștigătorul contractului.
5. Termenul este exprimat în zile calendaristice și se calculează din ziua imediat următoare semnării contractului. Dacă termenul se împlinește într-o zi nelucrătoare, acesta se încheie la expirarea ultimei ore a următoarei zile lucrătoare. Dovada respectării acestor cerințe de publicitate se poate prezenta sub formă de print screen (captură de ecran înregistrată în registrul intern al firmei). Informațiile pot fi vizualizate permanent pe pagina web <https://www.fonduri-ue.ro>.
   1. **Analiza ofertelor și elaborarea notei justificative de atribuire**
6. Beneficiarul de ajutor de stat/de minimis compară ofertele primite prin raportarea lor la toate cerințele publicate și alege oferta care îndeplinește cerințele tehnice și prezintă avantaje față de acestea, la un raport calitate/preț competitiv.
7. În situația în care nu se depune nicio ofertă, procedura competitivă se poate relua cu respectarea tuturor prevederilor prezentului Regulament, după o analiză a cauzelor care au condus la anularea procedurii.
8. Dacă se depun numai oferte care nu respectă prevederile specificațiilor tehnice publicate, procedura se va anula. În acest caz, procedura se poate relua (cu respectarea tuturor prevederilor aferente procedurii competitive prevăzute prin prezentul Regulament), după o analiză a cauzelor care au condus la această situație.
9. Dacă se primește o singură ofertă, beneficiarul de ajutor de stat/de minimis poate să o analizeze și să procedeze la atribuirea contractului de achiziție dacă oferta respectă specificațiile tehnice elaborate.
10. Prezenta procedură nu stabilește obligativitatea constituirii unei comisii de evaluare. Prin urmare, se poate desemna o persoană de specialitate, responsabil de procedură, care va întocmi și semna Nota justificativă de atribuire, Nota care va fi apoi aprobată de către reprezentantul legal al Beneficiarului de ajutor de stat/de minimis.
11. Beneficiarul de ajutor de stat/de minimis nu evaluează ofertele care sunt transmise după data de expirare (data și ora din anunț). Acestea se vor returna nedeschise.
12. Beneficiarul de ajutor de stat/de minimis are obligația de a pune la dispoziția reprezentanților ADR/autorității cu competențe în gestionarea fondurilor europene **/** organismele cu competențe în verificarea fondurilor europene, cu prilejul vizitelor la fața locului, documentele justificative ale procedurii competitive, inclusiv cele care confirmă data și ora la care au fost primite ofertele.
13. Pentru a asigura o justificare corespunzătoare în alegerea ofertei pentru contractare, se elaborează Nota justificativă de atribuire pornind de la cerințele solicitate, detaliind avantajele și dezavantajele ofertelor primite în raport cu fiecare specificație în parte/celelalte oferte. De asemenea, având în vedere că scopul procedurii este realizarea optimă a obiectivelor contractului de acordare a sprijinului financiar, este recomandat ca în notă să detalieze modalitatea în care avantajul din ofertă contribuie la realizarea contractului.

Modelul Notei justificative de atribuire (orientativ)

|  |  |  |  |  |
| --- | --- | --- | --- | --- |
| NOTA JUSTIFICATIVĂ DE ATRIBUIRE | | | | |
| Cerințele  solicitate | OFERTA | | | JUSTIFICARE |
|  | Conformitatea ofertei cu specificațiile tehnice | Avantaje | Dezavantaje |  |
| ……. | ………… | ………… | ………… | ……….. |

1. În analiza ofertelor se ține cont de toate cerințele pe care le-a menționat beneficiarul de ajutor de stat/de minimis în documentele achiziției. Dacă în conținutul documentului "Specificații tehnice" sunt menționate și cerințe care țin de verificarea capacității tehnice/financiare a operatorilor economici sau alt tip de cerințe, acestea vor face obiectul analizei.
2. În analiza ofertelor nu se pot adăuga alte cerințe și nu se poate renunța la specificațiile deja enunțate în anunț/specificații/clarificări/modificări.
3. Dacă beneficiarul de ajutor de stat/de minimis identifică erori de fond în documentele achiziției care nu au fost clarificate înainte de data de expirare a anunțului, procedura nu se va încheia cu atribuirea contractului. În acest caz procedura se va anula, se vor corecta erorile identificate și se va relua procedura.
4. După aprobarea Notei justificative de atribuire, responsabilul de procedură va comunica ofertaților/ofertantului, rezultatul procedurii de atribuire a contractului.
   1. **Contestarea**
5. În situația în care un operator economic se consideră vătămat într-un drept al său ori într-un interes legitim ca urmare a modul în care s-a desfășurat procedura competitivă, acesta se poate adresa instanțelor de judecată competente pentru soluționarea cauzei.

|  |
| --- |
| Atenție!  Consiliul Național de Soluționare a Contestațiilor, nu are competențe privind soluționarea contestațiilor în contextul derulării procedurii competitive, definite în cadrul acestei anexe. |

**Secțiunea a 5-a Contractul de achiziție**

* 1. **Semnarea contractului de achiziție**

1. Contractul se va semna numai cu operatorul economic desemnat câștigător prin Nota justificativă de atribuire. În cazul in care operatorul economic desemnat câștigător nu se prezintă pentru semnarea contractului, beneficiarul de ajutor de stat/de minimis poate desemna câștigătoare următoarea ofertă care răspunde cerințelor publicate, analizată în cadrul procedurii competitive, dacă au fost depuse mai multe oferte, sau poate anula si apoi relua procedura.
2. Contractul trebuie să menționeze datele de identificare ale celor două părți semnatare, obiectul, valoarea și durata contractului. Vor fi prevăzute în mod expres condiții referitoare la prestarea serviciilor, calendar de lucru, standarde de calitate, nivel de expertiză necesar, experți, garanții, posibilitatea de acordare a unui avans, transfer de drepturi de proprietate intelectuală, aprobare livrabile etc., după caz, conform prevederilor legale aplicabile.
3. Specificațiile tehnice, clarificările și oferta aleasă vor fi parte integrantă din contract, sub formă de anexe.
4. Nu se pot modifica prin contract specificațiile tehnice și oferta câștigătoare care au stat la baza atribuirii contractului.
5. Orice contract semnat în condițiile legislației naționale în vigoare începe să producă efecte din momentul semnării acestuia de către ambele părți. Anterior semnării contractului nu pot fi furnizate produse /prestate servicii /executate lucrări și nu pot fi efectuate plăți. Același principiu este aplicabil și actelor adiționale la aceste contracte.
   1. **Implementarea** **contractului de achiziție**
6. Se vor respecta întocmai clauzele contractuale asumate.
7. Orice modificare a contractului se consemnează printr-un act adițional.
8. Scopul actului adițional trebuie să fie strâns legat de obiectul contractului inițial.
9. Modificări la contract se pot face doar în perioada de execuție a contractului.
10. Orice modificare care prelungește durata de execuție a contractului de achiziție trebuie efectuată astfel încât implementarea să fie realizată înaintea expirării contractului de acordare a sprijinului financiar, iar plățile să fie realizate conform regulilor de eligibilitate stabilite prin contractul de acordare a sprijinului financiar. În cazul în care durata de execuție a constituit un avantaj decisiv în alegerea ofertei câștigătoare este permisă prelungirea duratei de execuție dacă nu este afectat avantajul ofertantului câștigător fată de următorul clasat. Dacă este afectat acest avantaj, beneficiarul de ajutor de stat/de minimis își asumă aplicarea principiului proporționalității.
11. Aplicarea unei clauze contractuale de revizuire clare, precise și fără echivoc, care a fost menționată de beneficiarul de ajutor de stat/de minimis în documentele achiziției nu constituie o modificare contractuală.
12. Beneficiarul de ajutor de stat/de minimis nu are dreptul de a efectua una sau mai multe modificări succesive ale contractului de achiziție care cumulate au ca efect:

* neaplicarea procedurii competitive prevăzute de prezentul Regulament (ex: mai multe achiziții directe cu același obiect care însumate ca valoare conduceau la obligativitatea aplicării unei proceduri competitive),
* favorizarea ofertantului câștigător (ex: acordarea unui avans care nu a fost prevăzut de beneficiarul de ajutor de stat/de minimis în documentele achiziției)
* neaplicarea prevederilor din domeniul achizițiilor publice (ex: prin modificarea/modificările efectuate noua situație creată îndeplinește condițiile cumulative din Legea nr. 98/2016 ).

1. Este interzisă modificarea contractului dacă aceasta conduce la modificări substanțiale. Sunt considerate modificări substanțiale, modificările care:

* schimbă elementele ofertei sau ale achiziției, inclusiv ale necesităților și cerințelor stabilite prin anunț sau specificațiile tehnice;
* dacă afectează concurența existentă ca urmare a aplicării procedurii competitive (modificarea introduce condiții care, dacă ar fi fost incluse în procedura inițială, ar fi permis acceptarea unei alte oferte decât cea acceptată inițial sau ar fi atras și alți participanți la procedura);
* dacă schimbă natura contractului.
  1. **Ajustarea** **prețului**

1. Pe parcursul îndeplinirii contractului de achiziție, prețul poate fi ajustat numai în următoarele situații:
2. au avut loc modificări legislative, modificări ale normelor tehnice sau au fost emise de către autoritățile publice locale acte administrative care au ca obiect instituirea, modificarea sau renunțarea la anumite taxe/impozite locale, al căror efect se reflectă în creșterea/diminuarea costurilor pe baza cărora s-a fundamentat prețul contractului de achiziție;
3. pe piață au apărut anumite condiții în urma cărora s-a constatat creșterea/diminuarea indicilor de preț pentru elemente constitutive ale ofertei, al căror efect se reflectă în creșterea/diminuarea costurilor pe baza cărora s-a fundamentat prețul contractului de achiziție.
4. Posibilitatea de ajustare a prețului trebuie să fie precizată atât în anunț, cât și în contractul încheiat, prin clauze speciale în acest sens.
5. Beneficiarul de ajutor de stat/de minimis are obligația de a preciza totodată atât în anunț, cât și în contractul încheiat, și modul concret de ajustare a prețului, indicii care vor fi utilizați, precum și sursa informațiilor cu privire la evoluția acestora, cum ar fi buletine statistice sau cotații ale burselor de mărfuri. Lipsa, modificarea sau completarea respectivelor informații/clauze determină inaplicabilitatea prevederilor referitoare la posibilitatea de ajustare a prețului contractului de achiziție, suplimentarea prețului contractului putând fi asigurata în acest caz din bugetul propriu, fără a depăși pragurile valorice prevăzute de lege. Nerespectarea de către beneficiar a dispozitiilor prezentului punct atrage neeligibilitatea cheltuielii aferente in contextul suplimentării contractului.
6. În orice situație, prețul contractului nu poate fi ajustat decât în măsura strict necesară pentru acoperirea creșterii costurilor pe baza cărora s-a fundamentat prețul contractului.
7. Modul de ajustare a prețului contractului de achiziție nu trebuie să conducă în niciun caz la depășirea pragurilor prevăzute în Legea nr.98/2016 sau la anularea/diminuarea avantajelor competitive menționate în nota justificativă de atribuire, cu excepția cazului prevăzut la pct. 1 lit. a).

**Secțiunea****a 6-a Dosarul Achiziției**

* 1. La finalul procedurii se va întocmi dosarul de achiziție care va conține următoarele documente:

|  |  |  |
| --- | --- | --- |
| Nr. crt. | Documente care trebuie introduse în dosarul achiziției | Contract de |
| Servicii |
| 1. | Specificațiile tehnice | ✓ |
| 2. | Nota privind determinarea valorii estimate | ✓ |
| 3. | Dovada anunțului/invitațiilor/clarificărilor/comunicărilor rezultatului (după caz) | ✓ |
| 4. | Nota justificativă de atribuire | ✓ |
| 6. | Declarații pe proprie răspundere din care rezultă că ofertantul câștigător/beneficiarul de ajutor de stat/de minimis nu a încălcat prevederile referitoare la conflictul de interese | ✓ |
| 7. | Ofertele originale și clarificările (după caz) | ✓ |
| 8. | Contractul de achiziție | ✓ |
| 9. | Actele adiționale (după caz) | ✓ |
| 10. | Alte documente relevante, inclusiv documentele care dovedesc realizarea achiziției (ex: procese verbale de recepție servicii și lucrări, livrabile, procese verbale de predare primire etc.). | ✓ |
| 11. | Contestațiile (după caz) | ✓ |

**Secțiunea a 7-a Lista de verificare**

Pentru procedura competitivă ADR(și ulteriorAM POAT) verifică următoarele elemente:

|  |  |  |
| --- | --- | --- |
| **Nr. crt.** | **Elemente de verificat** | **Instrucțiuni** |
|
| Elaborarea specificațiilor tehnice și determinarea valorii estimate | | |
| 1. | a) Valoarea estimată a contractului este mai mică decât pragul valoric prevăzut în Legea nr. 98/2016 la art.7 alin. (1) lit. c)? | 1. Se verifică dacă valoarea menționată în Nota privind valoarea estimată este mai mică decât pragurile valorice prevăzute în Legea nr. 98/2016.  2. Se verifică dacă valoarea estimată corespunde cu valoarea din contractul de acordare a sprijinului financiar.  *Atenție*  *Dacă valoarea estimată depășește pragul valoric, se verifică și îndeplinirea celorlalte condiții cumulative din Legea nr. 98/2016, referitoare la procent și obiectul achiziției.* |
| b) Contractul nu a fost divizat în mai multe contracte distincte de valoare mai mică cu scopul de a evita aplicarea prevederilor art. 6 (3) și art. 7 alin. (1) din Legea nr.98/2016/prevederilor prezentului Regulament? | Se verifică dacă contractul nu a fost divizat, având în vedere scopul și /sau obiectul achiziției, prin raportare la planul de achiziții al contractului de acordare a sprijinului financiar, după caz. |
| c)Beneficiarul de ajutor de stat/de minimis a ales corect procedura aplicabilă? | Se verifică dacă s-a ales corect procedura pornind de la valoarea estimată.  Dacă valoarea estimată depășește pragul valoric prevăzut de art.7 alin.(5) din lege și nu se încadrează în prevederile art.6 alin. (3) din lege, beneficiarul de ajutor de stat/de minimis trebuia să aplice procedura competitivă. |
| Măsuri de corectare pentru literele a), b) și c) :  1. Dacă beneficiarul de ajutor de stat/de minimis trebuia să aplice prevederile Legii nr.98/2016 și a aplicat prevederile prezentului Regulament, se vor aplica prin analogie reducerile procentuale prevăzute în Anexa la H.G. nr. 519/2014 (Partea 1 – Achiziții publice).  2. Dacă beneficiarul de ajutor de stat/de minimis nu a ales corect procedura aplicabilă, iar aceasta s-a derulat fără publicarea unui anunț, se va aplica o măsură de corectare a neregulii de 25% din valoarea cheltuielii,. | |
| Procedura de atribuire | | |
| 1. | S-a publicat anunțul? | În cazul beneficiarilor de ajutor de stat/de minimis se verifică dacă anunțul este postat pe pagina web - <https://www.fonduri-ue.ro>.  **Măsura de corectare**   * 25% din valoarea contractului |
| 2. | S-a asigurat accesul neîngrădit la specificațiile tehnice? | Nu trebuie să existe obstacole în vizualizarea/comunicarea specificațiilor tehnice.  În cazul beneficiarilor privați se verifică dacă anunțul însoțit de specificațiile tehnice este postat pe pagina web - <https://www.fonduri-ue.ro>.  Se verifică dacă s-au acordat minimum 10 zile calendaristice pentru elaborarea ofertelor. |
| 3. | S-a elaborat corespunzător Nota justificativă de atribuire? | Nota justificativă de atribuire a fost completată corespunzător, în sensul că au fost prezentate avantajele tehnice și financiare care motivează alegerea ofertei pentru contractare în raport cu celelalte oferte primite/specificațiile tehnice.  **Măsura de corectare**  în cazul în care sunt identificate specificații tehnice ofertate care nu corespund specificațiilor tehnice solicitate se aplică o măsură de corectare a neregulii de:   * 25 % din valoarea contractului   Măsura de corectare poate fi diminuată la 10%, respectiv 5% in funcție de gravitatea neregulii si prejudiciul |
| Semnarea contractului de achiziție | | |
| 1. | Contractul a fost semnat cu ofertantul menționat în Nota justificativă de atribuire? | Se compară cele două documente.  **Măsura de corectare**  dacă se schimbă in mod nejustificat câștigătorul desemnat și, implicit, oferta câștigătoare aferentă, se va aplica o măsură de corectare a neregulii de:   * 25 % din valoarea contractului   Masura de corectare poate fi diminuată la 10%, respectiv 5% in funcție de gravitatea neregulii si prejudiciul provocat. |
| 2. | S-a comunicat câștigătorul? | În cazul beneficiarilor de ajutor de stat/de minimis se verifică publicarea anunțului pe pagina web <https://www.fonduri-ue.ro>.  **Măsura de corectare**   * Dacă în termen de 5 zile calendaristice de la semnarea contractului de achiziție, nu s-a asigurat transparența rezultatului procedurii, se aplică o măsura de corectare de 5% din valoarea cheltuielii.   Nu se aplică reduceri în cazul erorilor de tehnoredactare justificate. Se va solicita corectarea erorii prin utilizarea eratei. |
| 3. | Contractul este însoțit de Declarația pe proprie răspundere din care rezultă că nu s-au încălcat prevederile referitoare la conflictul de interese. | Se verifică existența declarațiilor (declarația beneficiarului de ajutor de stat/de minimis/ofertantului câștigător). |
| Implementarea contractului de achiziție | | |
| 1. | Modificările clauzelor contractuale respectă prevederile din prezentul Regulament? | Se verifică respectarea regulilor prevăzute. Se verifică, de asemenea, impactul modificărilor efectuate (valoarea modificărilor se va determina pe baza valorii cumulate a modificărilor succesive, dacă este cazul).  **Măsura de corectare**   * 25 % din valoarea contractului   Măsura de corectare poate fi diminuată la 10%, respectiv 5% in funcție de gravitatea neregulii si prejudiciul provocat. |
| 2. | Ajustarea prețului s-a realizat cu respectarea prevederilor prezentului Regulament? | Se verifică respectarea regulilor cu privire la ajustare.  **Măsura de corectare**   * 10 % din valoarea contractului   Măsura de corectare poate fi diminuată la 5% in funcție de gravitatea neregulii si prejudiciul provocat. |

**CAPITOLUL 5 – Măsuri de corectare a neregulilor**

1. Beneficiarii privați de ajutor de stat/de minimis au obligația să respecte prevederile prezentului Regulament conform clauzelor din contractul de acordare de sprijin financiar.
2. ADR verifică cheltuielile efectuate de către acesția cu aplicarea listelor de verificare din prezentul Regulament.
3. În cazul în care aceștia nu respectă regulamentul de desfășurare a achizițiilor, ADR aplică măsurile de corectare a neregulilor.

|  |  |  |  |
| --- | --- | --- | --- |
| **NR.**  **CRT.** | **NEREGULĂ** | **DESCRIEREA NEREGULII** | **MĂSURĂ DE CORECTARE APLICABILĂ** |
| 1 | Nerespectarea  cerințelor privind  asigurarea unui grad  adecvat de publicitate  și transparență la  publicarea procedurii  competitive | Contractul a fost atribuit fără lansarea adecvată a unei proceduri competitive  nerespectându-se principiul transparenței, prin publicarea anunțului de participare pe  site-ul Ministerului Investițiilor și Proiectelor Europene | 25% din valoarea cheltuielii |
| 2 | Nerespectarea  cerințelor privind  asigurarea unui grad  adecvat de publicitate  și transparență la  desemnarea  câștigătorului | Contractul a fost atribuit nerespectându-se  principiul transparenței, prin publicarea  anunțului de atribuire pe site-ul Ministerului Investițiilor și Proiectelor Europene. | 5% din valoarea contractului în cauză |
| 3 | Nerespectarea  cerințelor privind  asigurarea unei bune  gestiuni financiare, cu  aplicarea principiilor  economicității,  eficacității și  eficienței | Contractul a fost atribuit cu respectarea principiului transparenței, dar s-au constat  erori de la aplicarea altor prevederi legale. | 25 % din valoarea contractului  Măsura de corectare poate fi diminuată prin aplicarea principiului proporționalității la 10%, respectiv 5% in funcție de gravitatea neregulii si prejudiciul provocat. |
| 4 | Încălcarea prevederilor privind conflictul de interese |  | 100% |

1. Orice măsură administrativă adoptată trebuie să fie adecvată, necesară și corespunzătoare scopului urmărit, atât în ceea ce privește resursele angajate în constatarea neregulilor, cât și în ceea ce privește stabilirea creanțelor bugetare rezultate din nereguli, ținând seama de natura și frecvența neregulilor constatate și de impactul financiar al acestora asupra proiectului/programului respectiv.
2. Nivel reducerii prin aplicarea principiului proporționalității se stabilește, pentru fiecare caz în parte, ținând cont de următoarele elemente:

a)gravitatea neregulii ;

b) evaluarea prejudiciului.

1. Analiza neregulii se realizează prin raportare la:
   * natura neregulii (de natură legală, procedurală, eroare materială etc.);
   * gravitate;
   * amploarea și de implicațiile financiare generate;
   * prejudiciul provocat;
   * sau posibil să fie provocat fondurilor europene.

|  |
| --- |
| Notă  Pentru o aplicare adecvată și unitară a prezentul regulament, precum și pentru a evita comiterea unor nereguli, beneficiarii de ajutor de stat/de minimis pot consulta ***Colecția de spețe pentru beneficiari privați*** disponibilă în secțiunea „Întrebări frecvente” din cadrul paginii [www.fonduri-ue.ro](http://www.fonduri-ue.ro), secțiunea dedicată publicării anunțurilor, alături de răspunsurile la întrebările cele mai frecvente adresate de beneficiarii privați. |