**Ghidul simplificat al Solicitantului**

Condiții Specifice de accesare a fondurilor din Programul Operațional Asistență Tehnică 2014 – 2020 destinate pregătirii proiectelor în domeniul specializării inteligente din regiunea Sud Muntenia

**Apelul nr. 3**

Cuprins

[**PREAMBUL** 3](#_Toc94099571)

[**BAZA LEGALĂ** 3](#_Toc94099572)

[**DEFINIȚII:** 6](#_Toc94099573)

[**Capitolul 1. Informații despre apelul de proiecte** 9](#_Toc94099574)

[1.1 Axa prioritară, prioritatea de investiții, obiectiv specific în cadrul POAT 2014-2020 9](#_Toc94099575)

[1.2 Tipul apelului de fișe de proiect de investiție și perioada de depunere a acestora 9](#_Toc94099576)

[1.3 Perioada de implementare a schemei 9](#_Toc94099577)

[1.4 Acțiunile sprijinite și activități 9](#_Toc94099578)

[1.5 Alocarea financiară 10](#_Toc94099579)

[1.6 Beneficiarii schemei de minimis administrată de ADR Sud Muntenia 10](#_Toc94099580)

[1.7 Schema de ajutor de minimis 12](#_Toc94099581)

[1.8 Valoarea maximă a ajutorului și intensitatea acestuia 14](#_Toc94099582)

[**Capitolul 2. Reguli pentru acordarea finanțării** 14](#_Toc94099583)

[2.1 Eligibilitatea beneficiarilor schemei de ajutor de minimis 16](#_Toc94099584)

[2.2 Eligibilitatea fișelor de proiect de investiție 18](#_Toc94099585)

[2.3 Eligibilitatea cheltuielilor 19](#_Toc94099586)

[2.4 Modalitatea de acordare a ajutoarelor de minimis 22](#_Toc94099587)

[**Capitolul 3. Procesul de depunere și verificare a fișelor de proiecte de investiție** 23](#_Toc94099588)

[3.1 Documente obligatorii în etapa de depunere și contractare a fișelor de proiect de investiție 23](#_Toc94099589)

[3.2 Detalii privind procesul de preselecție/ descoperire antreprenorială 26](#_Toc94099590)

[3.3 Depunerea fișelor de proiecte de investiție 28](#_Toc94099591)

[3.4. Verificarea fișelor de proiect de investiție 28](#_Toc94099592)

[3.4.1 Verificarea conformității administrative și a eligibilității fișelor de proiecte de investiție 28](#_Toc94099593)

[3.4.3 Retragerea fișei de proiect de investiție 29](#_Toc94099594)

[3.4.4 Depunerea și soluționarea contestațiilor 30](#_Toc94099595)

[**Capitolul 4 – Anexe** 30](#_Toc94099596)

# **PREAMBUL**

Acest document se aplică Apelului nr. 3 de fișe de proiect de investiții destinat pregătirii proiectelor de infrastructură în domeniul specializării inteligente finanțat din Programul Operațional Asistență Tehnică (POAT) 2014-2020, Axa prioritară 1 *Întărirea capacității beneficiarilor de a pregăti și implementa proiecte finanțate din FESI și diseminarea informațiilor privind aceste fonduri*, Obiectivul Specific 1.1 *Întărirea capacității beneficiarilor de proiecte finanțate din FESI de a pregăti şi de a implementa proiecte mature*, Acțiunea 1.1.1 *Asistență orizontală pentru beneficiarii FESI și specifică pentru beneficiarii POAT, POIM și POC, inclusiv instruire pentru aceștia și pentru potențialii beneficiari FESI.*

Documentele care au stat la baza elaborării prezentului ghid simplificat destinat pregătirii proiectelor de infrastructură în domeniul specializării inteligente au fost:

* *Ghidul Solicitantului - Condiții Specifice de accesare a fondurilor din Programul Operațional Asistență Tehnică 2014 – 2020* destinate pregătirii de proiecte în **domeniul specializării inteligente**, aprobat și publicat pe site-ul <https://www.fonduri-ue.ro/poat-2014#implementare-program>,
* *Ordonanța de urgență a Guvernului nr. 88/2020* privind instituirea unor măsuri, precum și acordarea unui sprijin financiar pentru pregătirea portofoliului de proiecte în domenii strategice considerate prioritare pentru perioada de programare 2021-2027, destinat finanțării prin Programul operațional Asistență tehnică 2014-2020 (POAT 2014-2020) și Programul Operațional Infrastructură Mare (POIM) și Ordinul 894 din 03.08.2020 pentru aprobarea Schemei de ajutoare de stat și de minimis privind unele măsuri pentru pregătirea portofoliului de proiecte destinat finanțării din fonduri externe nerambursabile, pentru perioada de programare 2021-2027, în domeniul specializării inteligente,

Solicitanții care vor depune fișe de proiect de investiție în domeniul specializării inteligente, sunt de acord ca datele personale incluse în aceste fișe transmise electronic către ADR Sud Muntenia să fie prelucrate în conformitate cu prevederile Regulamentului (UE) 679/2016 al Parlamentului European și al Consiliului (GDPR) privind protecția persoanelor fizice în ceea ce privește prelucrarea datelor cu caracter personal și libera circulație a acestor date și de abrogare a Directivei 95/46/CE.

În cazul în care, după parcurgerea prezentului document, există întrebări cu privire la pregătirea și completarea fișei (propunerii) de proiect de investiție, acestea pot fi transmise prin e-mail la adresa fise.proiecte@adrmuntenia.ro.

Modificarea prevederilor documentelor legale menționate anterior atrage după sine modificarea prevederilor prezentului ghid. Modificările aduse se vor reflecta prin inserarea acestora în cuprinsul ghidului, dar și printr-o anexă separată, numită Corrigendum, specificându-se, succint, secțiunile și modificările operate. Ghidul astfel revizuit, împreună cu Corrigendumul se va publica pe site-ul ADR Sud Muntenia, respectiv www.adrmuntenia.ro.

Astfel, vă recomandăm să consultaţi periodic site-ul ADR Sud Muntenia pentru a urmări eventualele modificări aduse prezentului ghid, precum și alte comunicări/clarificări pentru accesarea fondurilor.

# **BAZA LEGALĂ**

Prezentul ghid simplificat al solicitantului este elaborat în conformitate cu:

* Programul Operaţional Asistenţă Tehnică 2014-2020 aprobat prin Decizia Comisiei Europene nr. C(2014)10221 din data 18.12.2014, modificat prin Decizia CE nr. 1119/18.02.2021, cu modificările și completările ulterioare;
* Ordonanța de urgență a Guvernului nr. 88/2020 privind instituirea unor măsuri, precum și acordarea unui sprijin financiar pentru pregătirea portofoliului de proiecte în domenii strategice considerate prioritare pentru perioada de programare 2021-2027, destinat finanțării prin Programul Operațional Asistență tehnică 2014-2020 (POAT 2014-2020) și Programul operațional Infrastructură mare 2014-2020 (POIM), cu modificările și completările ulterioare;
* Ghidul Solicitantului, Condiții Specifice de accesare a fondurilor din Programul Operațional Asistență Tehnică 2014 – 2020 pentru pregătirea portofoliului de proiecte, pentru perioada de programare 2021-2027, în domeniul specializării inteligente;
* Ordinul 1018 din 02.09.2020 pentru aprobarea Ghidului Solicitantului Condiții Specifice de accesare a fondurilor din Programul Operațional Asistență tehnică 2014-2020 pentru pregătirea portofoliului de proiecte, pentru perioada de programare 2021-2027, în domeniul specializării inteligente;
* Ordinul 1419 din 06.12.2021 pentru modificarea Ghidului Solicitantului Condiții Specifice de accesare a fondurilor din Programul Operațional Asistență tehnică 2014-2020 pentru pregătirea portofoliului de proiecte, pentru perioada de programare 2021-2027, în domeniul specializării inteligente, aprobat prin Ordinul ministrului fondurilor europene nr. 1018/2020.
* Ordinul nr. 894 din 03.08.2020 pentru aprobarea Schemei de ajutoare de stat și de minimis privind unele măsuri pentru pregătirea portofoliului de proiecte destinat finanțării din fonduri externe nerambursabile, pentru perioada de programare 2021-2027, în domeniul specializării inteligente, cu modificările și completările ulterioare
* Ordinul nr. 1.293/17.11.2021 pentru modificarea şi completarea Schemei de ajutoare de stat și de minimis privind unele măsuri pentru pregătirea portofoliului de proiecte destinat finanțării din fonduri externe nerambursabile, pentru perioada de programare 2021-2027, în domeniul specializării inteligente, aprobată prin OMFE nr. 894/03.08.2020;
* Hotărârea Guvernului nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;
* Ordonanța Guvernului nr. 57 din 16 august 2002 privind cercetarea ştiinţifică şi dezvoltarea tehnologică, cu modificările și completările ulterioare;
* Ordonanța Guvernului nr. 14 din 24 ianuarie 2002 privind constituirea și funcționarea parcurilor științifice și tehnologice, cu modificările și completările ulterioare;
* Ordonanţa de urgenţă a Guvernului nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările și completările ulterioare;
* Hotărârea Guvernului nr. 348 din 30.04.2020 pentru modificarea și completarea HG nr. 519/2014 privind stabilirea ratelor aferente reducerilor procentuale/corecțiilor financiare aplicabile pentru abaterile prevăzute în anexa la OUG nr. 66/2011, cu modificările și completările ulterioare;
* Hotărârea Guvernului nr. 398 din 27 mai 2015 pentru stabilirea cadrului instituțional de coordonare și gestionare a fondurilor europene structurale și de investiții și pentru asigurarea continuității cadrului instituțional de coordonare și gestionare a instrumentelor structurale 2007-2013, cu modificările și completările ulterioare;
* Hotărârea Guvernului nr. 399 din 27 mai 2015 privind regulile de eligibilitate a cheltuielilor efectuate în cadrul operațiunilor finanțate prin Fondul european de dezvoltare regională, Fondul social european și Fondul de coeziune 2014-2020, cu modificările și completările ulterioare;
* Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului;
* Regulamentul (UE) nr. 1301/2013 al Parlamentului European și al Consiliului din 17 decembrie 2013 privind Fondul european de dezvoltare regională și dispozițiile specifice aplicabile obiectivului referitor la investițiile pentru creștere economică și locuri de muncă și de abrogare a Regulamentului (CE) nr. 1080/2006;
* Regulamentul (UE) nr. 1407/2013 al Comisiei din 18 decembrie 2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis;
* Regulamentul (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările și completările ulterioare;
* Regulamentul (UE) nr. 2015/1.589 al Consiliului din 13 iulie 2015 de stabilire a normelor de aplicare a articolului 108 din Tratatul privind funcționarea Uniunii Europene;
* Regulamentul (UE, EUROATOM) nr. 1046/2018 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541 /2014/UE și de abrogare a Regulamentului (UE, Euratom) nr. 966/2012;
* Recomandarea Comisiei 2003/361/EC din 6 mai 2003 cu privire la definiția micro-întreprinderilor, întreprinderilor mici și mijlocii;
* Legea nr. 346/2004 privind stimularea înființării şi dezvoltării întreprinderilor mici şi mijlocii, cu modificările şi completările ulterioare;
* Strategia națională pentru competitivitate 2015-2020 (SNC);
* Hotărârea CpDR nr.2/ 2020 privind înființarea Comisiei regionale pentru stabilirea criteriilor de selecție a proiectelor strategice;
* Hotărârea CpDR nr. 11/ 23 septembrie 2020 pentru aprobarea criteriilor suplimentare;
* Hotărârea CpDR nr. 2/15 ianuarie 2021 privind aprobarea listei de proiecte startegice aferente domeniului specializare inteligentă a căror documentație tehnică urmează să primească finanțare potrivit OUG. Nr. 88/2020, apelul 1;
* Hotarârea CpDR nr. 4/martie 2021 privind aprobarea Listei de proiecte strategice aferente domeniului specializare inteligentă, a căror documentație tehnică urmează să primească finanțare potrivit OUG. Nr. 88/2020, apelul 2;
* Hotărârea CpDR nr. 10/16.06.2021 privind aprobarea Strategiei regionale de specializare inteligentă a regiunii Sud Muntenia pentru perioada 2021-2027;
* Ordonanța de urgență a Guvernului nr. 40/2015 privind gestionarea financiară a fondurilor europene pentru perioada de programare 2017-2020, aprobată cu modificări și completări prin Legea nr. 105/2016, cu modificările și completările ulterioare;
* Ordinul MIPE nr. 83/18.01.2022 pentru modificarea anexei nr.2 a Ordinului ministrului fondurilor europene nr. 792/2020 pentru aprobarea modelului Acordului de parteneriat și a modelului Contractului de acordare a sprijinului financiar, conform Ordonanței de Urgență a Guvernului nr. 88/2020 privind instituirea unor măsuri, precum și acordarea unui sprijin financiar pentru pregătirea portofoliului de proiecte în domenii strategice considerate prioritare pentru perioada de programare 2021 - 2027, destinat finanțării prin Programul Operațional Asistență Tehnică 2014 - 2020 (POAT 2014 - 2020) și Programul Operațional lnfrastructură Mare 2014 - 2020 (POIM);
* Legea nr. 287/17.07.2009 privind Codul Civil, republicată cu modificările și completările uleterioare.

# **DEFINIȚII:**

În sensul prezentului ghid al solicitantului, următorii termeni se definesc astfel:

1. **ajutor de minimis** – ajutorul acordat conform Regulamentului CE nr. 1407/2013, a cărui valoare, per întreprindere unică, pe trei ani fiscali consecutivi, nu depășește 200.000 EUR, respectiv 100.000 EUR în cazul întreprinderilor unice care efectuează transport de mărfuri în contul terților sau contra cost;
2. **ajutor de stat** - un avantaj acordat, sub orice formă, în mod selectiv de către stat, inclusiv de către unitățile administrativ-teritoriale sau din resurse de stat, după caz, din resurse ale unității administrativ-teritoriale unei întreprinderi sau anumitor categorii de întreprinderi, care distorsionează sau amenință să distorsioneze concurența și afectează comerțul cu statele membre;
3. **administrator al schemei de ajutoare de minimis** – persoană juridică delegată de către furnizor să deruleze proceduri în domeniul ajutoarelor de minimis în numele furnizorului, în acest caz Agenția pentru Dezvoltare Regională Sud Muntenia, în calitate de beneficiar de finanțare nerambursabilă;
4. **beneficiar de ajutor de minimis** - unitățile administrativ teritoriale în parteneriat cu universități, institute de cercetare, ONG, alte entități publice sau private de cercetare-dezvoltare-inovare, microîntreprinderi/ întreprinderi mici, mijlocii și mari; parteneriatele între universități, institute de cercetare, ONG, alte entități publice sau private de cercetare-dezvoltare-inovare, microîntreprinderile și/sau întreprinderile mici, mijlocii și mari; universități, institute de cercetare, ONG-uri, alte entități publice sau private de cercetare-dezvoltare-inovare, microîntreprinderile și/sau întreprinderile mici, mijlocii și mari sau individual cu oricare dintre entitățile de mai sus în condițiile OUG nr. 88/2020;
5. **contract de finanțare** – actul juridic semnat între AM POAT, pe de o parte, și administratorul schemei de ajutoare de stat și de minimis /ADR Sud Muntenia, pe de altă parte, prin care se stabilesc drepturile și obligațiile corelative ale părților în vederea implementării operațiunilor în cadrul POAT 2014-2020;
6. **contract de acordare a sprijinului financiar** – actul juridic semnat între administratorul schemei de ajutoare de minimis /ADR Sud Muntenia și beneficiarul ajutorului de minimis, prin care se stabilesc drepturile și obligațiile corelative ale părților în vederea implementării măsurilor finanțate prin schemă aprobată prin OMFE 792/30.06.2020;
7. **furnizor de ajutoare de stat și de minimis** - Ministerul Investițiilor și Proiectelor Europene, prin AM POAT;
8. **documentație tehnico-economică destinată proiectelor de specializare inteligentă** – documentație în domeniul specializare inteligentă de tipul: studiu de fezabilitate sau documentația de avizare a lucrărilor de intervenții, după caz, proiectul pentru autorizarea/desființarea executării lucrărilor și proiectul tehnic de execuție, inclusiv documentațiile tehnicoeconomice prevăzute la art. XV alin. (1) din Ordonanța de urgență a Guvernului nr. 83/2016 privind unele măsuri de eficientizare a implementării proiectelor de infrastructură de transport, unele măsuri în domeniul transporturilor, precum și pentru modificarea și completarea unor acte normative, aprobată cu modificări și completări prin Legea nr. 205/2019, pentru care se vor aplica în continuare reglementările specifice, plan de afaceri; studiu de marketing, studiu de oportunitate, studii geotehnice, studii pentru obținerea acordurilor/avizelor de mediu, studii arheologice, studii hidrologice, studii topografice, documentații cadastrale, orice alte categorii de studii și documentații pentru obținerea de avize/autorizații care sunt necesare pentru implementarea proiectelor din domeniul specializării inteligente, asigurându-se astfel creşterea competitivităţii economice prin concentrarea resurselor în domeniile competitive şi cu potenţial de excelenţă (cercetare-dezvoltare-inovare) la nivel regional, în vederea transformării structurale a economiei;
9. **Întreprindere unică**, în conformitate cu prevederile art. 2 alin. (2) din Regulamentul (UE) nr. 1.407/2013, include toate întreprinderile între care există cel puțin una dintre relațiile următoare:

(i) o întreprindere deține majoritatea drepturilor de vot ale acționarilor sau ale asociaților unei alte întreprinderi;

(ii) o întreprindere are dreptul de a numi sau revoca majoritatea membrilor organelor de administrare, de conducere sau de supraveghere ale unei alte întreprinderi;

(iii) o întreprindere are dreptul de a exercita o influență dominantă asupra altei întreprinderi în temeiul unui contract încheiat cu întreprinderea în cauză sau în temeiul unei prevederi din contractul de societate sau din statutul acesteia;

(iv) o întreprindere care este acționar sau asociat al unei alte întreprinderi și care controlează singură, în baza unui acord cu alți acționari sau asociați ai acelei întreprinderi, majoritatea drepturilor de vot ale acționarilor sau ale asociaților întreprinderii respective.

Întreprinderile care întrețin, prin intermediul uneia sau mai multor întreprinderi, oricare dintre relațiile la care se face referire la pct. (i)-(iv) sunt considerate întreprinderi unice;

1. **întreprindere** - orice entitate care desfășoară o activitate economică, indiferent de statutul său juridic și de modul în care este finanțată;
2. **microîntreprindere** – întreprindere care are mai puțin de 10 salariați și a cărei cifră de afaceri anuală și/sau al cărei bilanț anual total nu depășește 2 milioane euro, în conformitate cu prevederile anexei 1 la Regulamentul (UE) nr. 651/2014;
3. **întreprindere mică** - întreprindere care are mai puțin de 50 de salariați și a cărei cifră de afaceri anuală și/sau al cărei bilanț anual total nu depășește 10 milioane euro, în conformitate cu prevederile anexei 1 la Regulamentul (UE) nr. 651/2014;
4. **întreprindere mijlocie** - întreprindere care are mai puțin de 250 de salariați și a cărei cifră de afaceri anuală nu depășește 50 milioane de euro și/sau al cărei bilanț anual total nu depășește 43 milioane euro, în conformitate cu prevederile Regulamentului (UE) nr. 651/2014;
5. **întreprindere aflată în dificultate -** întreprindere care se află în cel puțin una din situațiile următoare:

- în cazul unei societăți cu răspundere limitată (alta decât un IMM care există de cel puțin trei ani sau, în sensul eligibilității pentru ajutor pentru finanțare de risc, un IMM aflat la 7 ani de la prima sa vânzare comercială care se califică pentru investiții pentru finanțare de risc în urma unui proces de diligență efectuat de un intermediar financiar selectat), atunci când mai mult de jumătate din capitalul său social subscris a dispărut din cauza pierderilor acumulate. Această situație survine atunci când deducerea pierderilor acumulate din rezerve (și din toate celelalte elemente considerate în general ca făcând parte din fondurile proprii ale societății) conduce la un rezultat negativ care depășește jumătate din capitalul social subscris. În sensul acestei dispoziții, „societate cu răspundere limitată” se referă în special la tipurile de societăți menționate în anexa I la Directiva 2013/34/UE (1 ), iar „capital social” include, dacă este cazul, orice capital suplimentar.

- în cazul unei societăți în care cel puțin unii dintre asociați au răspundere nelimitată pentru creanțele societății (alta decât un IMM care există de cel puțin trei ani sau, în sensul eligibilității pentru ajutor pentru finanțare de risc, un IMM aflat la 7 ani de la prima sa vânzare comercială care se califică pentru investiții pentru finanțare de risc în urma unui proces de diligență efectuat de un intermediar financiar selectat), atunci când mai mult de jumătate din capitalul propriu așa cum reiese din contabilitatea societății a dispărut din cauza pierderilor acumulate. În sensul prezentei dispoziții, „o societate în care cel puțin unii dintre asociați au răspundere nelimitată pentru creanțele societății” se referă în special la acele tipuri de societăți menționate în anexa II la Directiva 2013/34/UE.

- atunci când întreprinderea face obiectul unei proceduri colective de insolvență sau îndeplinește criteriile prevăzute în dreptul intern pentru ca o procedură colectivă de insolvență să fie deschisă la cererea creditorilor săi.

- atunci când întreprinderea a primit ajutor pentru salvare și nu a rambursat încă împrumutul sau nu a încetat garanția sau a primit ajutoare pentru restructurare și face încă obiectul unui plan de restructurare.

- în cazul unei întreprinderi care nu este un IMM, atunci când, în ultimii doi ani:

1. raportul datorii/capitaluri proprii al întreprinderii este mai mare de 7,5 și

2. capacitatea de acoperire a dobânzilor calculată pe baza EBITDA se situează sub valoarea 1,0.;

1. **ONG** - persoane juridice române, asociaţii sau fundaţii, înfiinţate în baza Ordonanţei Guvernului nr. 26/2000 cu privire la asociaţii şi fundaţii, aprobată cu modificări şi completări prin Legea nr. 246/2005, cu modificările şi completările ulterioare;
2. **universitate** - persoană juridică de drept privat şi de utilitate publică, instituție de învățământ superior organizată în facultăți care conferă grade academice, conform prevederilor Legii nr. 1/2011;
3. **institut de cercetare** și alte entități publice sau private de cercetare-dezvoltare-inovare - instituție publica sau de drept public și de drept privat, organizată în conformitate cu prevederile art. 7 și 8 din Ordonanța Guvernului nr. 57/2002 privind cercetarea ştiinţifică şi dezvoltarea tehnologică, aprobată cu modificări şi completări prin Legea nr. 324/2003, modificările şi completările ulterioare, care are în obiectul de activitate cercetarea;
4. **strategie de specializare inteligentă -** strategii naționale sau regionale în domeniul inovării care stabilesc priorități în scopul de a crea un avantaj competitiv prin dezvoltarea punctelor tari proprii cercetării și inovării și prin corelarea acestora cu nevoile întreprinderilor în vederea abordării coerente a oportunităților emergente și a evoluțiilor pieței, evitând suprapunerea și fragmentarea eforturilor; o astfel de strategie de specializare inteligentă poate lua forma unui cadru politic strategic în domeniul cercetării și inovării (C&I) la nivel național sau regional sau poate fi inclusă într-un astfel de cadru;
5. **inovare -** reprezintă introducerea pe piaţă de noi produse (bunuri şi servicii) sau de produse (bunuri şi servicii) semnificativ îmbunătăţite, care presupun procese noi sau semnificativ îmbunătăţite de producţie sau de furnizare de servicii. Inovarea la nivel de produs şi proces poate fi însoţită de noi metode şi modele (de organizare, de marketing, de comercializare etc.) sau metode şi modele semnificativ îmbunătăţite. Inovarea se bazează pe utilizarea cunoştinţelor, a tehnologiei şi ţine cont de oportunităţile existente pe piaţă, de trenduri europene, globale. Noutatea sau îmbunătăţirea în general se raportează la ceea ce există deja pe piaţa internă, însă pot exista şi inovaţii disruptive, ceea ce înseamnă inovare prin care sunt create pieţe noi sau sunt reconfigurate cele existente;
6. **Solicitare de sprijin** – formular completat de către solicitant pentru a obține finanțare în cadrul prezentului apel de fișe de proiect de investiție;
7. **Cheltuieli eligibile** – cheltuieli care potrivit prezentei Scheme constituie baza de calcul pentru ajutorul de minimis ce poate fi acordat;
8. **Cheltuieli neeligibile** – cheltuieli inerente realizării proiectelor, care nu se finanțează prin prezentul apel de fișe de proiecte de investiție;
9. **Contribuția proprie a beneficiarului la valoarea eligibilă a proiectului** – diferența dintre totalul cheltuielilor eligibile ale proiectului și valoarea maximă a ajutorului de minimis acordat;
10. **Data acordării ajutorului de minimis** – data la care dreptul legal de a primi ajutorul de minimis este conferit beneficiarului în conformitate cu regimul juridic național aplicabil, respectiv data semnării Contractului de acordare a sprijinului financiar;
11. **Intensitatea ajutorului de minimis** – valoarea brută a ajutorului exprimată ca procent din costurile eligibile, înainte de deducerea impozitelor și a altor taxe. Costurile eligibile se actualizează la valoarea pe care o au la momentul acordării ajutorului;
12. **Solicitant de ajutor de minimis** – persoană juridică ce depune o solicitare de sprijin. Acesta dobândește calitatea de beneficiar de ajutor de minimis dacă solicitarea sa este selectată pentru finanțare. Poate avea calitatea de solicitant atât o entitate individuală cât și mai multe entități sub formă de parteneriat.

# **Capitolul 1. Informații despre apelul de proiecte**

## 1.1 Axa prioritară, prioritatea de investiții, obiectiv specific în cadrul POAT 2014-2020

**Axa Prioritară: 1**. Întărirea capacității beneficiarilor de a pregăti și implementa proiecte finanțate din FESI și diseminarea informațiilor privind aceste fonduri.

**Obiectivul specific: 1.1** - Întărirea capacității beneficiarilor de proiecte finanțate din FESI de a pregăti şi de a implementa proiecte mature.

**Rezultat:** Eficacitate sporită în pregătirea și implementarea proiectelor.

**Acțiunea 1.1.1**: Asistență orizontală pentru beneficiarii FESI și specifică pentru beneficiarii POAT, POIM și POC, inclusiv instruire pentru aceștia și pentru potențialii beneficiari FESI.

## 1.2 Tipul apelului de fișe de proiect de investiție și perioada de depunere a acestora

Apelul nr. 3 de fișe de proiect de investiție (A3) este de tip non-competitiv, respectând principiul „primul venit - primul servit”, cu termen limită de depunere a documentației de finanțare.

În baza prezentului ghid, în data de **27.01.2022** se lansează **Apelul nr. 3 de fișe de proiectde investiție.**

Fișele de proiect de investiție se transmitprin poșta electronică, la adresa de e-mail [fise.proiecte@adrmuntenia.ro](mailto:programe@adrmuntenia.ro).

**Dată începere** depunere fișe de proiect de investiție: **07.02.2022**

**Dată limită** până la care se pot depune fișe de proiect de investiție: **18.02.2022.**

Fișele de proiect de investiție vor fi depuse doar în perioada menționată mai sus, selecția fișelor realizându-se conform prezentului ghid. Vor fi selectate pentru contractare fișele de proiecte de investiție conforme și eligibile în funcție de încadrarea în bugetul disponibil pentru acest apel.

## 1.3 Perioada de implementare a schemei

Perioada de implementare a schemei va fi data intrării în vigoare a schemei, data publicării ei în Monitorul Oficial al Romaniei, Partea I, respectiv 24.08.2020 și până la data de 31.12.2022.

## 1.4 Acțiunile sprijinite și activități

În cadrul prezentei scheme de sprijin se acordă sprijin financiar pentru elaborarea şi aprobarea documentaţiilor tehnico-economice pentru pregătirea şi implementarea proiectelor, astfel:

* studiu de fezabilitate sau documentaţia de avizare a lucrărilor de intervenţii, după caz;
* proiect pentru autorizarea/desfiinţarea executării lucrărilor
* proiectul tehnic de execuţie,

În funcţie de tipul proiectelor, se va acorda sprijin financiar şi pentru documentaţii de tipul:

* plan de afaceri;
* studiu de marketing;
* studiu de oportunitate;
* studii geotehnice;
* studii pentru obţinerea acordurilor/avizelor de mediu;
* studii arheologice;
* studii hidrologice;
* studii topografice;
* documentaţii cadastrale;
* orice alte categorii de studii şi documentaţii pentru obţinerea de avize/autorizaţii care sunt necesare pentru implementarea proiectelor din domeniile prevăzute la art. 2.

Pentru a obține sprijin financiar în cadrul schemei, documentația tehnico-economică va fi elaborată în conformitate cu HG nr. 907/2016, cu modificările și completările ulterioare, privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţie finanţate din fonduri publice.

**ATENȚIE! Beneficiarii documentațiilor pentru care se acordă sprijinul financiar în condițiile prezentului Ghid au obligația de a face dovada depunerii cererii de finanțare în condițiile stabilite pentru perioada de programare 2021-2027 aferente proiectelor pentru care au fost pregătite documentațiile, precum și a respectării legislații naționale în vigoare aplicabilă la acordarea sprijinului financiar solicitat.**

**În caz contrar, beneficiarii documentațiilor sunt obligați să returneze sumele de bani primite conform contractelor de acordare a sprijinului financiar. Sancțiunea pentru lipsa dovezilor pentru depunerea acestor cereri de finanțare precum și pentru nerespectarea legislației constă în recuperarea sumelor de bani primite conform contractelor de finanțare și de acordare a sprijinului financiar. În vederea recuperării sumelor de bani, AM POAT va emite titluri de creanță conform prevederilor OUG nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare.**

## 1.5 Alocarea financiară

Alocarea financiară pentru Apelul nr. 3 pentru fișe de proiect de investiție, deschis la nivelul regiunii Sud Muntenia este de **513.532,27** **lei,** valoare ce reprezintă valoarea ajutorului de minimis.

În situația în care un solicitant nu se va prezenta la semnarea contractului de sprijin sau își va anunța retragerea din cadrul apelului, solicitantul respectiv va fi înlocuit cu un altul din lista de rezervă, în limita bugetului alocat.

Dacă alocarea financiară dedicată regiunii nu este accesată în întregime, AM POAT poate realiza realocări către alte regiuni în baza unei analize a nevoilor identificate la nivel regional, cu acordul ADR de la care se realocă sume.

## 1.6 Beneficiarii schemei de minimis administrată de ADR Sud Muntenia

La nivelul regiunii Sud Muntenia, Agenția pentru Dezvoltare Regională (ADR) Sud Muntenia va administra schema de ajutor de minimis și va încheia contracte de acordare a sprijinului financiar în vederea elaborării documentației tehnice solicitate prin fișa de proiect de investiție, cu respectarea regulilor privind ajutoarele de minimis.

În cadrul acestui Apel de fișe de proiect de investiție, beneficiarii sprijinului acordat prin intermediul schemei de minimis sunt:

* Unități administrativ teritoriale în parteneriat cu universități, institute de cercetare, ONG, alte entități publice sau private de cercetare-dezvoltare-inovare, IMM și întreprinderi mari.
* Parteneriate între universități, institute de cercetare, ONG, alte entități publice sau private de cercetare-dezvoltare-inovare, IMM și întreprinderi mari;
* universități, institute de cercetare, ONG-uri, alte entități publice sau private de cercetare-dezvoltare-inovare, IMM și întreprinderi mari (individual).

Pentru fișele de proiect ce se vor realiza sub formă de parteneriat, se poate utiliza modelul de Acord de parteneriat din **Anexa 13** la Ghidul simplificat al solicitantului.

În cazul fișelor de proiect de investiție care sunt depuse în parteneriat, entitățile finanțate din fonduri publice pot stabili parteneriate cu alte entități din sectorul privat, numai prin aplicarea unei proceduri de selecție a acestora, care respectă, cel puțin, principiile transparenței, tratamentului legal, nediscriminării și utilizării eficiente a fondurilor publice (conform OUG nr. 40/2015 cu modificările și completările ulterioare).

Acest lucru va fi asumat de reprezentantul legal al entității finanțate din fonduri publice, prin Declarația de angajament și eligibilitate, modelul din cadrul **Anexei 6** la Ghidul simplificat și se vor depune documente justificative care să dovedească îndeplinirea condiției.

Beneficiarul trebuie să fie legal constituit în România. Condiția se va verifica prin transmiterea documentele statutare.

În cadrul schemei de minimis, ADR Sud Muntenia va încheia cu beneficiarii de sprijin financiar contracte de acordare a sprijinului financiar. Beneficiarul documentației elaborate și al ajutorului de minimis va fi proprietarul infrastructurii.

Beneficiarii schemei de minimis, la depunerea fișei de proiect de investiție, nu trebuie să se afle în niciuna din situațiile prevăzute de Recomandarea Comisiei Europene (2020) 4885 final din 14 iulie 2020 privind condiționarea acordării de sprijin financiar public pentru întreprinderi de lipsa unei legături cu jurisdicțiile necooperante în scopuri fiscale. Beneficiarul ajutorului financiar nerambursabil va completa Declarația de angajament și de eligibilitate (**Anexa 6)** respectând integral declarațiile cuprinse în document (în cazul parteneriatelor, atât liderul cât și fiecare membru al parteneriatului va completa declarația). În situația în care, în urma verificărilor efectuate, oricând pe parcursul implementării, se constată că beneficiarul nu respectă condițiile de acordare a ajutorului financiar și declarațiile sunt false, acesta este obligat să returneze sumele de bani primite conform contractelor de acordare a sprijinului financiar. În vederea recuperării sumelor de bani, AM POAT va emite titluri de creanță conform prevederilor OUG nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare.

**Atunci când proiectele de specializare inteligentă se desfășoară în parteneriat cu autoritățile publice locale de la nivelul municipiilor reședință de județ acestea asigură dezvoltarea rețelelor de utilități publice necesare structurilor de specializare inteligentă (structuri de cercetare dezvoltare inovare și transfer tehnologic asociate sectoarelor/ariilor/domeniilor de specializare inteligentă).**

## 1.7 Schema de ajutor de minimis

**Sprijinul financiar acordat pentru elaborarea documentațiilor, conform OUG nr. 88/2020,** **aprobată cu modificări prin Legea nr. 198/2020, care vizează activități economice, se realizează sub formă de ajutor de minimis, pentru autoritățile publice locale, universități, institute de cercetare, IMM, întreprinderi mari și ONG.**

Finanțarea elaborării documentațiilor solicitate prin fișele de proiect de investiție în cadrul Apelului nr. 3 se supune regulilor schemei de ajutor de minimis.

Schema se aplică solicitanților care desfășoară/intenționează să desfășoare activități în domeniile de specializare inteligentă din cadrul Strategiei de Specializare Inteligentă a regiunii Sud Muntenia.

Ajutorul de minimis pentru elaborarea documentațiilor tehnico-economice în domeniul specializării inteligente se acordă sub formă de grant, iar plățile se acordă în una sau mai multe tranșe, în conformitate cu prevederile stabilite în contractul de acordare a sprijinului financiar.

**Un potențial beneficiar poate solicita ajutor de minimis destinat elaborării documentațiilor tehnico-economice aferente unui singur proiect de investiție.**

Administratorul Schemei – ADR Sud Muntenia acordă ajutoarele de minimis pentru care sunt aplicabile regulile stabilite de Regulamentul 1407/2013 al Comisiei din 18 decembrie 2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis astfel:

* sprijinul financiar acordat pentru elaborarea documentațiilor tehnico-economice conform OUG nr. 88/2020, cu modificările și completările ulterioare, care vizează activități economice, se realizează sub formă **ajutor de minimis pentru autoritățile publice locale, universități, institute de cercetare, IMM, întreprinderi mari și ONG**.
* se acordă în proporție de 100%;
* valoarea eligibilă totală pentru singurul proiect pe care îl poate depune o întreprindere unică nu va depăși, echivalentul în lei a **200.000 euro/100.000 euro** pentru întreprinderile unice care efectuează transport rutier de mărfuri în contul terților sau contra cost la cursul InforEuro din luna semnării contractului de acordare a sprijinului financiar, pe trei ani fiscali;
* pentru ajutoarele de minimis plătite eşalonat, în mai multe tranşe, acestea se actualizează la valoarea lor în momentul în care sunt acordate, utilizând rata de actualizare aplicabilă la data acordării ajutoarelor;
* în cazul în care, prin acordarea unor noi ajutoare de minimis, s-ar depăşi echivalentul în lei al plafonului de 200.000 euro/100.000 euro pentru întreprinderile unice care efectuează transport rutier de mărfuri în contul terților sau contra cost, solicitantul nu poate beneficia de prevederile prezentei scheme nici chiar pentru acea parte din finanţarea nerambursabilă solicitată care se încadrează în plafonul de minimis;
* în cazul fuziunilor prin contopire sau absorbție, atunci când se stabilește dacă un nou ajutor de minimis acordat unei întreprinderi noi sau întreprinderii care face absorbția depășește plafonul relevant, se iau în considerare toate ajutoarele de minimis anterioare acordate tuturor întreprinderilor care fuzionează. Ajutoarele de minimis acordate legal înainte de fuziune prin contopire sau prin absorbție rămân legal acordate;
* în cazul în care o întreprindere se divide în două sau mai multe întreprinderi separate, ajutoarele de minimis acordate înainte de separare se alocă întreprinderii care a beneficiat de acestea, şi anume, în principiu, întreprinderii care preia activităţile pentru care au fost utilizate ajutoarele de minimis. În cazul în care o astfel de alocare nu este posibilă, ajutoarele de minimis se alocă proporţional pe baza valorii contabile a capitalului social al noilor întreprinderi la data la care separarea produce efecte;
* finanțarea nerambursabilă acordată în cadrul unui proiect va conține exclusiv cheltuieli aferente schemei de ajutor de minimis, respectiv cheltuieli eligibile pentru elaborarea documentației tehnico-economice pentru proiecte din domeniul specializării inteligente;
* ajutoarele de minimis acordate în baza schemei pot fi cumulate cu ajutoare de minimis acordate în conformitate cu Regulamentul (UE) nr. 360/2012 în limita plafonului stabilit în regulamentul respectiv. Acestea pot fi cumulate cu ajutoare de minimis acordate în conformitate cu alte regulamente de minimis în limita plafonului relevant prevăzut la articolul 3 alineatul (2) din Regulamentul (UE) nr. 1407/2013;
* pentru a beneficia de ajutor de minimis în cadrul prezentei scheme, beneficiarul va da o declarație privind ajutoarele de minimis primite în acest an fiscal și în ultimii 2 ani fiscali, fie din surse ale statului sau ale autorităților locale, fie din surse europene.

**Schema nu poate avea ca obiect următoarele categorii de ajutoare destinate:**

A. În cazul **ajutorului de minimis**:

a. ajutoarelor acordate in sectorul pescuitului și acvaculturii, astfel cum sunt reglementate de Regulamentul (UE) nr. 1379/2013 al Parlamentului European și al Consiliului;

b. întreprinderilor care își desfășoară activitatea în domeniul producției primare de produse agricole;

c. întreprinderilor care își desfășoară activitatea în sectorul prelucrării și comercializării produselor agricole, în următoarele cazuri:

(i) atunci când valoarea ajutoarelor este stabilită pe baza prețului sau a cantității unor astfel de produse achiziționate de la producători primari sau introduse pe piață de întreprinderile respective;

(ii) atunci când ajutoarele sunt condiționate de transferarea lor parțială sau integrală către producătorii primari;

d. activităților legate de export către țări terțe sau către alte state membre, respectiv ajutoarelor direct legate de cantitățile exportate, ajutoarelor destinate înființării și funcționării unei rețele de distribuție sau destinate altor cheltuieli curente legate de activitatea de export;

e. activităților condiționate de utilizarea preferențială a produselor naționale față de produsele importate.

În cazul în care o întreprindere își desfășoară activitatea atât în sectoarele menționate la literele (a), (b) sau (c), cât și în unul sau mai multe sectoare sau domenii de activitate incluse în domeniul de aplicare al Regulamentului (UE) nr. 1407/2013 al Comisiei din 18 decembrie 2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis, prevederile acestuia se aplică ajutoarelor acordate pentru aceste din urmă sectoare sau activități, cu condiția asigurării că activitățile desfășurate în sectoarele excluse din domeniul de aplicare al regulamentului nu beneficiază de ajutoare de minimis acordate în conformitate cu prezentul regulament.

Totodată, **schema nu se aplică:**

a) întreprinderilor care fac obiectul unui ordin de recuperare neexecutat în urma unei decizii anterioare a Comisiei, a unui furnizor de ajutor de stat sau a altei entități care poate solicita recuperarea, prin care un ajutor este declarat ilegal și incompatibil cu piața internă,

b) întreprinderilor aflate în dificultate, pentru ajutorul de stat exceptat de la notificare, în baza Regulamentului CE nr. 651/2014;.

**Schema nu se aplică** de asemenea întreprinderilor aflate în situațiile de mai jos conform Recomandării Comisiei Europene (2020) 4885 final din 14 iulie 2020 privind condiționarea acordării de sprijin financiar public pentru întreprinderi de lipsa unei legături cu jurisdicțiile necooperante în scopuri fiscale:

a) sunt rezidente din punct de vedere fiscal în jurisdicțiile care figurează în lista Uniunii Europene a jurisdicțiilor necooperante sau se supun legislației fiscale a acestora:

b) sunt controlate, direct sau indirect, de către acționari din jurisdicțiile care figurează în lista Uniunii europene a jurisdicțiilor necooperante, analiza mergând până la nivelul beneficiarului real, așa cum este acesta definit la art. 3 pct. 6 din Directiva 849/2015[[1]](#footnote-1);

c) controlează, direct sau indirect, filialele sau sedii permanente proprii în jurisdicțiile necooperante care figurează în lista UE;

d) exercită dreptul de proprietate în comun cu întreprinderile aflate în jurisdicțiile care figurează în lista Uniunii Europene a jurisdicțiilor necooperante.

## 1.8 Valoarea maximă a ajutorului și intensitatea acestuia

**Ajutorul de minimis:**

1. În cadrul fiecărui proiect, valoarea eligibilă totală pentru singurul proiect pe care îl poate depune o întreprindere unică nu va depăși, echivalentul în lei a **200.000 euro/100.000 euro** pentru întreprinderile unice care efectuează transport rutier de mărfuri în contul terților sau contra cost la cursul InforEuro din luna semnării contractului de acordare a sprijinului financiar, pe trei ani fiscali;
2. Finanțarea nerambursabilă acordată în cadrul unui proiect va conține **exclusiv cheltuieli aferente schemei de ajutor de minimis, respectiv cheltuieli pentru elaborarea documentației tehnico-economice pentru proiecte din domeniul specializării inteligente**.

# **Capitolul 2.** **Reguli pentru acordarea finanțării**

Prezentul document nu se substituie legislației naționale și comunitare, fiind numai un îndrumar elaborat de ADR Sud Muntenia cu scopul de a sprijini potențialii beneficiari de finanțare să acceseze fonduri nerambursabile, prin intermediul POAT 2014-2020.

Beneficiarul are obligația să implementeze proiectul (fișa de proiect de investiție) în intervalul de timp cuprins între data intrării în vigoare a schemei și până la data de 31.12.2022.

În aplicarea prevederilor art. 6, alin. (1) din Ordonanța de urgență a Guvernului nr. 88/2020, cu modificările și completările ulterioare, **Beneficiarul de ajutor de minimis are obligația de a depune o cerere de finanțare pentru proiectul a cărei documentație tehnico-economică este elaborată cu finanțare din prezenta schemă, în condițiile prevăzute de apelurile de proiecte ce urmează a fi definite și lansate în perioada de programare 2021-2027.** **Lipsa dovezii de depunere a acestora, constituie sancțiune, beneficiarii fiind obligați să restituie finanțarea acordată în condițiile Ghidului Solicitantului Condiții Specifice de accesare a fondurilor din Programul Operațional Asistență Tehnică 2014 – 2020 pentru pregătirea portofoliului de proiecte, pentru perioada de programare 2021-2027, în domeniul specializării inteligente, a schemei și în conformitate cu obligațiile stipulate în contractul de acordare a sprijinului financiar.**

**Pentru nerespectarea acestei prevederi Beneficiarul de ajutor de minimis are obligația de a restitui finanțarea primită în conformitate cu contractul de acordare a sprijinului financiar, inclusiv dobânda aferentă finanțării primite (de la data plății și până la recuperea integrală).**

**Astfel, AM POAT recuperează de la administratorul schemei, ADR Sud Muntenia,** **sumele constituite debit atât pentru cazul în care nu sunt respectate prevederile privind depunerea proiectelor în perioada de programare 2021-2027 cât și pentru situațiile în care se constată nerespectarea condițiilor de acordare a ajutorului de minimis conform schemei aprobate. Clauzele și condițiile de restituire a sumelor acordate drept sprijin financiar sunt prevăzute în contractele de acordare a sprijinului financiar.**

**Un potențial beneficiar poate solicita ajutor de minimis destinat elaborării documentațiilor tehnico-economice aferente unui singur proiect de investiție de specializare inteligentă,** **indiferent dacă proiectul este depus în calitate de beneficiar unic sau de lider de parteneriat sau partener în proiect.**

**Un potențial beneficiar poate depune solicitare de sprijin pentru un singur proiect în cadrul schemei de ajutoare de minimis. Dacă același solicitant depune mai multe solicitări de sprijin pentru mai multe proiecte în cadrul apelurilor (prin una sau mai multe entități solicitante), toate solicitările sale vor fi declarate neeligibile!**

Pentru proiectele de specializare inteligentă care se vor realiza în parteneriat este de preferat ca partenerii să desemneze doar o singură entitate care să elaboreze documentația, cel mai indicat fiind proprietarul infrastructurii. De asemenea, partenerii vor stabili de la început contribuția financiară a fiecăruia la valoarea investiției, care va face obiectul unei cereri de finanțare, ce va fi depusă în perioada 2021-2027. Cerințele se vor regăsi în Acordul de parteneriat încheiat.

**Valoarea estimată totală a investiției[[2]](#footnote-2), fără T.V.A.**, echivalent în lei calculat la cursul de schimb InforEuro valabil în luna depunerii fișei de proiect[[3]](#footnote-3), trebuie să fie cuprinsă între:

* **5.000.000 euro** și **25.000.000 euro** pentru proiectele depuse de parteneriate între universități, institute de cercetare, ONG, alte entități publice sau private de cercetare-dezvoltare-inovare, microîntreprinderile și/sau întreprinderile mici, mijlocii și mari sau individual de oricare dintre entitățile de mai sus. Beneficiarii pot constitui parteneriate în vederea pregătirii proiectelor menționate anterior;
* **10.000.000 euro** și **45.000.000 euro** pentru proiectele depuse de unitățile administrației publice locale/județene, în parteneriat cu universități, institute de cercetare, ONG, alte entități publice sau private de cercetare-dezvoltare-inovare, microîntreprinderi/ întreprinderi mici, mijlocii și mari. Beneficiarii pot constitui parteneriate în vederea pregătirii proiectelor menționate anterior.

Beneficiarul trebuie să depună o declarație de capacitate financiară prin care se obligă să asigure cofinanțarea proiectului de investiție pe domeniul specializare inteligentă ce va fi depus în perioada de finanțare 2021-2027, după cum aceasta va fi stabilită în acord cu regulile ajutorului de stat.

De asemenea, beneficiarul va atașa o Notă de fundamentare privind rezonabilitatea costurilor pentru estimarea bugetului total al investiției ce va fi realizată în perioada de programare 2021-2027 însoțită de documente justificative (deviz general, deviz pe obiecte de investiție, oferte din SICAP etc.).



În ceea ce privește **bugetul maxim** pentru elaborarea documentației aferente unui proiect de infrastructură pentru specializare inteligentă, acesta este de **maxim 5% din valoarea estimată a investiției.**

Beneficiarul va atașa o Notă de fundamentare privind rezonabilitatea costurilor pentru estimarea valorii solicitate din POAT pentru elaboarare documentațiilor tehnice însoțită de documente justificative (deviz general, deviz pe obiecte de investiție, oferte din SICAP etc.).

**Pentru calculul valorii maxime a sprijinului financiar acordat în cadrul schemei se va aplica cursul InforEuro din luna semnării contractului de acordare a sprijinului financiar.**

## 2.1 Eligibilitatea beneficiarilor schemei de ajutor de minimis

Solicitanții care pot depune fișe de proiect de investiție în vederea elaborării documentațiilor tehnico-economice sunt:

1. unitățile administrativ teritoriale în parteneriat cu universități, institute de cercetare, ONG, alte entități publice sau private de cercetare-dezvoltare-inovare, IMM și întreprinderi mari;
2. parteneriatele între universități, institute de cercetare, ONG, alte entități publice sau private de cercetare-dezvoltare-inovare, IMM și întreprinderi mari;
3. universități, institute de cercetare, ONG-uri, alte entități publice sau private de cercetare-dezvoltare-inovare,IMM și întreprinderi mari (individual).

Astfel:

1. **Unitățile administrativ-teritoriale/ orașe/ municipii/ municipii reședință de județ/ județe (UAT)** - sunt legal constituite în baza conform OUG nr. 57/2019 privind codul adminstrativ, cu modificările și completările ulterioare și constituite potrivit Legii nr. 2/1968 privind organizarea administrativă a teritoriului României, republicată.
2. **ONG** - sunt legal constituite în România în baza Ordonanţei Guvernului nr. 26/2000 cu privire la asociaţii şi fundaţii, aprobată cu modificări şi completări prin Legea nr. 246/2005, cu modificările şi completările ulterioare și își desfășoară activitatea în România;
3. **Universități** - sunt legal constituite în România (conform prevederilor Legii nr. 1/2011) și își desfășoară activitatea în România;
4. **institute de cercetare și alte entități publice sau private de cercetare-dezvoltare-inovare -** sunt legal constituite în România (în conformitate cu prevederile art. 7 și 8 din Ordonanța Guvernului nr. 57/2002 privind cercetarea ştiinţifică şi dezvoltarea tehnologică, aprobată cu modificări şi completări prin Legea nr. 324/2003, modificările şi completările ulterioare, care are în obiectul de activitate cercetarea) și își desfășoară activitatea în România;
5. **IMM-uri și întreprinderi mari** - sunt legal constituite în România (în baza Legii nr. 31/1990 și în baza Legii nr. 1/2005) și își desfășoară activitatea în România;

Întreprinderea poate propune o investiție în regiunea Sud Muntenia (într-unul din domeniile de specializare inteligentă eligibile) indiferent de localizarea sediului social al acesteia.

Sucursalele, agenţiile, reprezentanţele sau alte unităţi fără personalitate juridică nu sunt eligibile. În acest sens se completează **Anexa 10** Declaraţie privind încadrarea întreprinderii în categoria IMM.

În conformitate cu Legea nr. 346/2004 privind stimularea înfiinţării şi dezvoltării IMM, cu modificările şi completările ulterioare, întreprinderile mici şi mijlocii se clasifică, în funcţie de numărul mediu anual de salariaţi şi de cifra de afaceri anuală netă sau de activele totale pe care le deţin, în următoarele categorii:

* microîntreprinderile - au un număr mediu de salariaţi mai mic decât 10 şi realizează o cifră de afaceri anuală netă sau deţin active totale de până la 2 milioane de euro, echivalent în lei; - întreprinderi mici - au între 10 și 49 de salariaţi şi realizează o cifră de afaceri anuală netă sau deţin active totale de până la 10 milioane euro, echivalent în lei;
* întreprinderi mijlocii - au între 50 și 249 de salariaţi şi realizează o cifră de afaceri anuală netă de până la 50 milioane euro, echivalent în lei, sau deţin active totale care nu depăşesc echivalentul în lei a 43 milioane euro.

Se recomandă o atenție sporită în aplicarea corectă a prevederilor Legii nr. 346/2004, cu modificările și completările ulterioare, în special în ceea ce priveşte identificarea întreprinderilor partenere și/sau legate cu întreprinderea solicitantă. Încadrarea datelor solicitantului (a numărului mediu anual de salariaţi şi a cifrei de afaceri anuale nete/ activelor totale) în pragurile prevăzute pentru categoria IMM-urilor se verifică abia după luarea în calcul a datelor aferente tuturor întreprinderilor partenere şi ale celor legate cu întreprinderea solicitantă, identificate conform legii. (**Anexa 20** - Încadrarea în categoriile IMM, la prezentul ghid simplificat).

Solicitantul de finanţare va completa şi anexa la fișa de proiect de investiție Declaraţia privind încadrarea întreprinderii în categoria IMM - **Anexa 10** (din care să reiasă încadrarea în categoria întreprinderilor).

Solicitantul trebuie să se încadreze în categoria întreprinderilor, atât la data solicitării finanțării (i.e. data depunerii cererii de finanțare), cât și la data acordării finanțării (i.e. data semnării contractului de acordare de sprijin financiar).

Datele utilizate pentru calculul numărului mediu anual de salariaţi, cifra de afaceri netă anuală şi activele totale sunt cele raportate în situaţiile financiare aferente exerciţiului financiar precedent depunerii fișei de proiect de investiție, aprobate de adunarea generală a acţionarilor sau asociaţilor (conform Art. 6 alin (1) din Legea 346/2004).

Atât la data depunerii fișei de proiect de investiție cât și la data încheierii contractului de acordare a sprijinului financiar, solicitantul trebuie să îndeplinească cumulativ următoarele condiții:

1. Solicitantul și-a îndeplinit obligațiile de plată a impozitelor, taxelor și contribuțiilor de asigurări sociale către bugetele componente ale bugetului general consolidat (buget de stat, bugete speciale, bugete locale), în conformitate cu prevederile legale în vigoare. Documentele doveditoare sunt solicitate atât la depunere cât și la contractare (**certificate de atestare fiscală pentru toate punctele de lucru ale solicitantului**);
2. Solicitantul nu se află în stare de faliment sau lichidare, afacerile sale nu sunt administrate de către un judecător sindic sau activitățile sale comerciale nu sunt suspendate ori nu fac obiectul unui aranjament cu creditorii sau nu este într-o situație similară cu cele anterioare, reglementată prin lege;
3. sunt legal constituite în România;
4. reprezentantul legal al beneficiarului de sprijin nu a fost supus în ultimii 3 ani unei condamnări pronunțate printr-o hotărâre judecătorească definitivă, din motive profesionale sau etic profesionale;
5. reprezentantul legal al beneficiarului de sprijin nu a fost condamnat printr-o hotărâre judecătorească definitivă pentru fraudă, corupţie, implicare în organizaţii criminale sau în alte activităţi ilegale, în detrimentul intereselor financiare ale Uniunii Europene;
6. **Solicitantul** nu a fost subiectul unei decizii de recuperare a unui ajutor de stat sau de minimis sau, în cazul în care a făcut obiectul unei astfel de decizii, aceasta a fost deja executată şi creanţa integral recuperată;
7. **Solicitantul a depus solicitare de sprijin pentru un singur proiect în cadrul schemei de ajutoare de minimis. Dacă același solicitant depune mai multe solicitări de sprijin pentru mai multe proiecte la aceeași competiție (prin una sau mai multe entități solicitante), toate solicitările sale vor fi declarate neeligibile;**
8. reprezentantul legal al solicitantului nu furnizează informaţii false;
9. este direct responsabilă de realizarea documentației tehnico-economică şi nu acţionează ca intermediar pentru proiectul propus a fi finanţat;
10. nu se află în niciuna dintre situațiile prevăzute în Recomandarea Comisiei Europene (2020) 4885 final din 14 iulie 2020 privind condiționarea acordării de sprijin financiar public pentru întreprinderi de lipsa unei legături cu jurisdicțiile necooperante în scopuri fiscale.
11. Solicitantul a depus o declarație de capacitate financiară prin care se obligă să asigure cofinanțarea proiectului de infrastructura de specializare inteligentă, ce se va fi propus spre finantare in perioada 2021-2027, după cum va fi stabilit în acord cu regulile de ajutor de stat.

În procesul de pregătire, contractare și implementare solicitantul trebuie să respecte legislația națională și europeană aplicabilă, prezentată în cadrul prezentului ghid, la secțiunea *Baza legală*.

**În cazul în care proiectul se realizează în parteneriat, criteriile de eligibilitate cu privire la solicitant se aplică distinct tuturor partenerilor, aceștia anexând toate documentele similare privind identificarea solicitantului.**

## 2.2 Eligibilitatea fișelor de proiect de investiție

Fișele de proiect de investiție trebuie să îndeplinească cumulativ următoarele condiții:

* să se încadreze în acțiunea POAT menționată la capitolul 1.4 din prezentul ghid;
* să nu fi fost/nu fie finanţate din alte resurse publice nerambursabile;
* să fie implementate în intervalul de timp cuprins între data intrării în vigoare a schemei și până la 31.12.2022.
* să fie implementate în conformitate cu politicile și normele UE şi naţionale, în special cele privind achiziţiile publice, ajutorul de minimis, informare și publicitate, dezvoltare durabilă și egalitate de șanse;
* infrastructura de specializare inteligentă pentru care se elaborează documentațiile trebuie să se afle în regiunea Sud Muntenia, în vederea respectării prevederilor din OUG nr. 88/2020 cu modificările și completările ulterioare;
* să vizeze implementarea schemei aprobată prin OMFE nr. 894/03.08.2020 și modificată prin OMIPE nr. 1293/17.11.2021, cu modificările și completările ulterioare, pentru acordarea de sprijin financiar în elaborarea documentațiilor tehnico-economice aferente proiectelor de ***specializare inteligentă*** care îndeplinesc cumulativ următoarele criterii generale:

1. să vizeze cel puțin unul dintre domeniile de specializare inteligentă cuprinse în Strategia de Specializare Inteligentă a Regiunii Sud Muntenia;
2. să fie rezultatul procesului de preselecție/procesului de descoperire antreprenorială desfășurat la nivelul regiunii Sud Muntenia în perioada 2019 - 2020;
3. să fie depuse de către unul dintre solicitanții eligibili conform capitolului **2.1** din prezentul ghid care a făcut parte din procesul de preselecție/procesului de descoperire antreprenorială desfășurat la nivelul regiunii Sud Muntenia în perioada martie 2019 - iulie 2020 (**Anexa 16** Centralizare idei de proiecte colectate în cadrul procesului de preselecție/descoperire antreprenorială);
4. să aibă valoarea estimată totală a proiectului, fără TVA, conform capitolului 2 din prezentul ghid.

## 2.3 Eligibilitatea cheltuielilor

**Baza legală**

1. Actele normative și regulamentele europene menționate la secțiunea Baza legală din prezentul ghid.
2. Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012.
3. Ordinul nr. 894/3 august 2020 pentru aprobarea Schemei de ajutoare de stat și de minimis privind unele măsuri pentru pregătirea portofoliului de proiecte destlnat finanțărli din fonduri externe nerambursabile pentru perioada de programare 2021-2027, în domeniul specializării inteligente.

**Condiții de eligibilitate:**

Orice cheltuială poate fi considerată drept cheltuială eligibilă pentru co-finanţare (rambursare în limita stabilită) în cadrul POAT 2014-2020, dacă îndeplineşte cumulativ următoarele condiții prevăzute in cadrul Schemei de ajutoare de stat și de minimis privind unele măsuri pentru pregătirea portofoliului de proiecte destlnat finanțărli din fonduri externe nerambursabile pentru perioada de programare 2021-2027, în domeniul specializării inteligente, astfel:

a) să fie angajate de către beneficiar și plătite de acesta, în condițiile legii, începând cu data semnării contractului de acordare a sprijinului financiar și până la 31 decembrie 2022, cu respectarea perioadei de implementare stabilite prin contractul de acordare a sprijinului financiar;

b) să fie însoțite de facturi emise în conformitate cu prevederile legislației naționale sau ale statului în care acestea au fost emise ori de alte documente contabile pe baza cărora se înregistrează obligația de plată, precum și de documente justificative privind efectuarea plății și realitatea cheltuielii efectuate, pe baza cărora cheltuielile să poată fi verificate/ controlate/auditate;

c) să fie în conformitate cu contractul de acordare a sprijinului financiar, încheiat între administratorul schemei și beneficiar;

d) să fie rezonabile și necesare elaborării documentației tehnico-economice;

e) să respecte prevederile legislației europene și naționale aplicabile;

f) să fie înregistrate în contabilitatea beneficiarului, cu respectarea prevederilor art. 67 din Regulamentul (UE) nr. 1.303/2013;

g) să nu fie contrare prevederilor dreptului aplicabil al Uniunii Europene sau legislației naționale care vizează aplicarea dreptului relevant al Uniunii, în privința eligibilității, regularității, gestiunii sau controlului operațiunilor și cheltuielilor.

**Beneficiarii privați a căror fișă de proiect a fost declarată conformă și eligibilă în urma etapei de verificare a conformității și eligibilității și care au semnat contractul de acordare de sprijin financiar, pentru care nu se aplică legislația din domeniul achizițiilor publice, au obligația respectării regulamentului privind modul de desfășurare a achizițiilor, astfel cum este acesta prevăzut în Anexa 21 la perezntul ghid.**

**Pentru beneficiarii schemei sunt eligibile exclusiv costurile pentru elaborarea documentațiilor tehnico-economice și alte tipuri de documentații menționate în prezentul Ghid.**

**Cheltuielile eligibile pentru beneficiarii finali ai schemei de ajutor de minimis**

Pentru Apelul nr. 3 de fișe de proiect de investiție, toate cheltuielile efectuate de beneficiarul final al schemei pentru elaborarea documentațiilor necesare pentru pregătirea proiectului de specializare inteligentă cad sub incidența ajutorului de minimis.

În conformitate cu prevederile Ghidului Solicitantului - Condiții Specifice de accesare a fondurilor din POAT 2014 – 2020 pentru pregătirea portofoliului de proiecte, pentru perioada de programare 2021-2027, în domeniul specializării inteligente, sunt eligibile următoarele cheltuieli:

|  |  |  |
| --- | --- | --- |
| **Categorie cheltuieli** | **Subcategorie cheltuieli** | **Subcategoria de cheltuieli poate include** |
| **59-cheltuieli aferente granturilor** | 305 - Pregătire documentații proiecte investiții specializare inteligentă | Se cuprind cheltuielile pentru studii arheologice, studii geotehnice, geologice, hidrologice, hidrogeotehnice,  fotogrammetrice, topografice şi de stabilitate ale terenului pe care se amplasează obiectivul de investiţie, studii de specialitate necesare în funcţie de specificul investiţiei.  Se includ cheltuielile pentru:   * plan de afaceri, studiul de oportunitate, studiul de marketing; * obţinerea/prelungirea valabilităţii certificatului de urbanism, precum şi toate taxele pentru avizele cerute prin certificatul de urbanism, taxa pentru obţinerea/prelungirea valabilităţii autorizaţiei de construire/desfiinţare, conform prevederilor legale în vigoare; * obţinerea avizelor şi acordurilor pentru racorduri şi branşamente la reţele publice de apă, canalizare, gaze, termoficare, energie electrică, telefonie, iluminat public; * întocmirea documentaţiei, obţinerea numărului cadastral provizoriu şi înregistrarea terenului în cartea funciară; * obţinerea acordului de mediu; * obţinerea avizului de protecţie civilă/PSI; * alte avize, acorduri şi autorizaţii.   Se includ cheltuielile efectuate pentru: elaborarea documentațiilor tehnice - studiu de fezabilitate sau documentația de avizare a lucrărilor de intervenții, după caz, proiectul pentru autorizarea/desființarea executării lucrărilor și proiectul tehnic de execuție, inclusiv documentațiile tehnico-economice prevăzute la art. XV alin. (1) din Ordonanța de urgență a Guvernului nr. 83/2016 privind unele măsuri de eficientizare a implementării proiectelor de infrastructură de transport, unele măsuri în domeniul transporturilor, precum și pentru modificarea și completarea unor acte normative, aprobată cu modificări și completări prin Legea nr. 205/2019, pentru care se vor aplica în continuare reglementările specifice, plan de afaceri; studiu de marketing, studiu de oportunitate, studii geotehnice, studii pentru obținerea acordurilor/avizelor de mediu, studii arheologice, studii hidrologice, studii topografice, documentații cadastrale, orice alte categorii de studii și documentații pentru obținerea de avize/autorizații care sunt necesare pentru implementarea proiectelor din domeniul specializării inteligente. |

**Beneficiarii care efectuează plăţi în valută în cadrul proiectului solicită la rambursare contravaloarea în lei a acestora la cursul Băncii Naţionale a României din data întocmirii documentelor de plată în valută.**

În cazul **autorităților publice locale, universităților, institutelor de cercetare, IMM-urilor, întreprinderilor mari și ONG-urilor,** sprijinul se va acorda sub forma **ajutorului de minimis**.

**Cheltuieli neeligibile:**

* dobânzi debitoare, cu excepția celor referitoare la granturi acordate sub forma unor subvenții pentru dobândă sau a unei subvenții pentru comisioanele de garantare;
* achiziționarea de terenuri neconstruite și de terenuri;
* taxa pe valoare adăugată, cu excepția cazului în care aceasta nu se poate recupera în temeiul legislației naționale privind TVA-ul;
* cheltuieli privind dezafectarea sau construirea de centrale nucleare;
* investițiile care vizează o reducere a emisiilor de gaze cu efect de seră ale activităților enumerate în Anexa I a Directivei 2003/ 87/ CE;
* cheltuieli privind fabricarea, prelucrarea și comercializarea tutunului și a produselor din tutun ;
* cheltuieli pentru întreprinderile aflate în dificultate, astfel cum sunt definite în Normele Uniunii privind ajutoarele de stat;
* investițiile în infrastructura aeroportuară, cu excepția celor legate de protecția mediului sau a celor însoțite de investițiile necesare pentru atenuarea ori reducerea impactului negative al acestei structure asupra mediului;
* achiziția de echipamente și autovehicule sau mijloace de transport second-hand;
* amenzi, penalități, cheltuieli de judecată și cheltuieli de arbitraj;
* cheltuieli cu auditul achiziționat de beneficiar pentru proiect;
* asigurări facultative, cu excepția CASCO;
* concediile medicale;
* cheltuielile salariale efectuate cu personalul inclus în proiect, aflat în concediu de maternitate;
* orice altă metodă de amortizare, cu excepția metodei de amortizare liniară.

În ceea ce privește cheltuielile cu sediul, pentru a clarifica eligibilitatea din POAT a diferitelor tipuri de cheltuieli, se precizează faptul că nu sunt eligibile cheltuieli cu construcția de clădiri sau renovare a acestora, însă sunt eligibile cheltuieli cu închirierea acestora sau cu upgrade al infrastructurii de comunicații și tehnologia informației.

**Notă**: Pentru proiectele de investiție pe domeniul specializare inteligentă care sunt propuse a fi realizate în parteneriat și pentru care liderul sau unul/ mai mulți parteneri sunt entităţi finanţate din fonduri publice, în cazul nerespectării art. 29 alin. (1) din OUG nr. 40/2015 privind selectarea partenerilor privați, cheltuielile sunt neeligibile.

## 2.4 Modalitatea de acordare a ajutoarelor de minimis

ADR Sud Muntenia, în calitate de administrator al schemei, lansează apelul pentru depunerea fișelor de proiect de investiție, stabilește condițiile de eligibilitate și selecție pentru acestea și semnează contracte de acordare a sprijinului financiar cu beneficiarii finali ai schemei de ajutor.

Implementarea financiară a proiectului se face prin mecanismul rambursării cheltuielilor efectuate în cadrul contractului de finanțare, așa cum prevede O.U.G. nr.40/ 2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare, precum și H.G nr.93/ 2016 pentru aprobarea Normelor metodologice de aplicare a prevederilor O.U.G. nr.40/ 2015.

**Drepturile și obligațiile beneficiarilor de ajutor de minimis:**

1. Au dreptul de a primi sprijin financiar pentru elaborarea și aprobarea documentației tehnico-economice și de a implementa proiectele, în condițiile prevăzute în Ghidul Solicitantului - Condiții specifice de accesare a fondurilor din Programul Operațional Asistență Tehnică 2014 – 2020 pentru pregătirea portofoliului de proiecte, pentru perioada de programare 2021-2027, în domeniul specializării inteligente, aprobat prin OMFE nr. 1018/02.09.2020 și prezentul ghid simplificat, cu completările și modificările ulterioare;
2. Înainte de primirea ajutorului, transmit administratorului Schemei o declarație pe propria răspundere cu privire la sprijinul financiar din fonduri publice primit pentru aceleași cheltuieli eligibile și alte documente necesare pentru verificarea respectării condițiilor de ajutor de minimis (bilanț/balanță);
3. Pentru a beneficia de ajutor de minimis, au obligația de a implementa proiectele în condițiile prevăzute în Ghidul Solicitantului - Condiții specifice de accesare a fondurilor din Programul Operațional Asistență Tehnică 2014 – 2020 pentru pregătirea portofoliului de proiecte, pentru perioada de programare 2021-2027, în domeniul specializării inteligente, aprobat prin OMFE nr. 1018/02.09.2020 și modificat prin Ordinul nr. 1419/06.12.2021 și prezentul ghid simplificat, cu completările și modificările ulterioare;
4. Au obligația de a raporta administratorului schemei/furnizorului schemei toate datele și informațiile necesare pentru monitorizarea ajutorului de minimis acordat;
5. Au obligația de a face dovada depunerii cererilor de finanțare în perioada de programare 2021-2027 pentru proiectele de investiții în infrastructură pentru care au fost pregătite documentațiile;
6. Au obligația de a restitui **Administratorului de schemă**, după caz, parțial sau integral, valoarea ajutorului de minimis primit în situația nerespectării condițiilor de acordare și utilizare a ajutorului, inclusiv dobânda aferentă, precum și în situația în care acesta nu a depus o cerere de finanțare pentru proiectul pentru care au fost pregătite documentațiile tehnico-economice, în cadrul apelurilor de proiecte din perioada de programare 2021-2027. Plata sumelor datorate se realizează în termen de 30 de zile de la data comunicării deciziei de recuperare a ajutorului de minimis, în contul indicat în cuprinsul acesteia;
7. Beneficiarul ajutorului de minimis are dreptul de a contesta. Contestația administrativă se transmite la structura emitentă a deciziei de stopare/recuperare, care are obligația să o soluționeze în termen de 30 de zile calendaristice de la data înregistrării acesteia;
8. Beneficiarul de ajutor de minimis trebuie să păstreze timp de minimum 10 ani de la data la care a fost acordată ultima alocare specifică toate documentele referitoare la ajutorul de minimis primit în cadrul Schemei. Această evidență trebuie să conțină informațiile necesare pentru a demonstra respectarea tuturor condițiilor impuse prin actul de acordare, cum sunt: datele de identificare a beneficiarului, durata, cheltuielile eligibile, valoarea, momentul și modalitatea acordării ajutorului, originea acestuia, durata, metoda de calcul al ajutoarelor acordate.

# **Capitolul 3. Procesul de depunere și verificare a fișelor de proiecte de investiție**

## 3.1 Documente obligatorii în etapa de depunere și contractare a fișelor de proiect de investiție



În etapa de depunere, solicitanții de finanțare trebuie să transmită Fișele de proiect de investiție însoțite de anexe obligatorii, astfel:

|  |  |  |
| --- | --- | --- |
| **Documente obligatorii** | **Solicitant/**  **Lider de parteneriat** | **Parteneri,**  **dacă este cazul** |
| Documente statutare (act de constituire, statut de funcționare, hotărâre de guvern, etc, după caz) pentru dovedirea eligibității solicitantului   * *copie certificată conform cu originalul* | Da | Da |
| Actul de identitate al reprezentantului legal   * *copie certificată conform cu originalul* | Da | Da |
| Împuternicire pentru semnarea anumitor documente anexate fișei de proiect de investiție (dacă este cazul).  Persoana împuternicită nu poate semna fișa de proiect de investiție, după cum nu poate semna nici declarațiile date în nume propriu de către reprezentantul legal al solicitantului.   * *Original (semnătură electronică extinsă)*   Actul de identitate al persoanei împuternicite   * *copie certificată conform cu originalul* | Da  Da | Da  Da |
| Declarație privind desemnarea titularului dreptului de proprietate asupra documentațiilor pentru a căror elaborare se solicită sprijin financiar   * *Original (semnătură electronică extinsă)* | Da | Da |
| Acordul de parteneriat (dacă este cazul)   * *copie certificată conform cu originalul* | Da | Nu |
| Declarație de eligibilitate și angajament   * *Original (semnătură electronică* *extinsă*) | Da | Da |
| Declarație eligibilitate TVA   * *Original (semnătură electronică* *extinsă*) | Da | Nu |
| Declarație de eligibilitate pe propria răspundere ajutor de minimis   * *Original (semnătură electronică* *extinsă*) | Da | Nu |
| Declarația referitoare la consimțământul pentru prelucrarea datelor cu caracter personal   * *Original (semnătură electronică* *extinsă*) | Da | Da |
| Declarația de capacitate financiară prin care solicitantul se obligă să asigure cofinanțarea proiectului de specializare inteligentă   * *Original (semnătură electronică* *extinsă*) | Da | Da |
| Declarația de încadrare în IMM   * *Original (semnătură electronică* *extinsă*) | Da | Nu |
| Nota fundamentare rezonabilitatea costurilor pentru valoarea totală estimată a investiției precum și Documente suport pentru justificarea valorii.   * *Original (semnătură electronică* *extinsă*))   Solicitanții vor prezenta minim 2 tipuri de documente suport pentru a justifica valoarea propusă: oferte de preţ, contracte similare sau alte documente justificative care să susţină preţurile orientative prevăzute în bugete (rezonabilitatea se poate analiza în comparație cu proiectele rambursate din POR 2014-2020, proiecte cu alte surse de finanțare, oferte, prospectări de piață, etc)   * Documentele suport vor fi transmise *în copie conform cu originalul* | Da | Nu |
| Nota fundamentare rezonabilitatea costurilor pentru bugetului estimat solicitat din POAT pentru elaborarea documentațiilor tehnico-economice precum și documente suport pentru justificarea valorii.   * *Original (semnătură electronică* *extinsă*)   Solicitanții vor prezenta minim 2 tipuri de documente suport pentru a justifica valoarea propusă: oferte de preţ, contracte similare sau alte documente justificative care să susţină preţurile orientative prevăzute în bugete (rezonabilitatea se poate analiza în comparație cu proiectele rambursate din POR 2014-2020, proiecte cu alte surse de finanțare, oferte, prospectări de piață, etc)   * Documentele suport vor fi transmise *în copie conform cu originalul* | Da | Nu |
| Certificat de atestare fiscală, în termen de valabilitate, referitoare la obligațiile de plată la bugetul local și la bugetul de stat ale solicitantului pentru toate punctele de lucru   * *copie certificată conform cu originalul* | Da | Da |
| Certificatul constatator, emis de Oficiul Registrului Comerţului cu cel mult 30 de zile calendaristice înainte de data depunerii cererii de finanțare   * *Original (semnătură electronică* *extinsă*) | Da | Da |
| Certificat de înregistrare în scopuri de TVA (dacă este cazul)   * *copie certificată conform cu originalul* | Da | Nu |
| Documente relevante justificative pentru probarea nivelului maturității tehnologice.   * *copie certificată conform cu originalul* | Da | Da  Notă. În cazul în care și partenerii pot proba nivelul de maturitate tehnologică, aceștia vor depune documentele relevante |
| Cele mai recente situații financiare anuale ale solicitantului/lider parteneriat, parteneri   * *copie certificată conform cu originalul* | Da | Da |

**În cazul în care proiectul se realizează în parteneriat, criteriile de eligibilitate cu privire la solicitant se aplică distinct tuturor partenerilor, aceștia anexând toate documentele solicitate prin Ghid privind identificarea solicitantului.**

Existența și conformitatea fișei de proiect de investiție, inclusiv a anexelor solicitate face obiectul verificării conformității administrative și eligibilității fișei de proiect de investiție, efectuate de ADR SM. Grila de verificare a conformității administrative și eligibilității este prezentată în **Anexa 11** la prezentul ghid.

Fișele de proiect de investiție conforme și eligibile, aprobate de CpDR Sud Muntenia trec în etapa de contractare.

**În etapa de contractare**, solicitantul va transmite documentele anexate la fișa de proiect de investiție înaintate în etapa de depunere, actualizate, dacă au intervenit modificări.

De asemenea, vor fi transmise și următoarele documente:

1. Cele mai recente situații financiare anuale ale entităților identificate ca întreprinderi partenere și/sau legate cu solicitantul, conform Declarației privind încadrarea în categoria IMM;
2. Declarația de eligibilitate și angajament (**Anexa 6**) obligatorie și în etapa de contractare. În această etapă se va verifica încadrarea finanțării nerambursabile solicitate în plafonul de minimis;
3. Documentul necesar pentru verificarea „întreprindere în dificultate“

* Situațiile financiare anuale complete, încheiate pentru anul N, precedent depunerii solicitării de sprijin (conform Normelor de închidere a exercițiului financiar), aprobate şi depuse la administrațiile fiscale din raza teritorială unde întreprinderea are domiciliul fiscal

1. Documente necesare pentru verificarea respectării condițiilor de ajutor de minimis.

* Situațiile financiare anuale ale solicitantului, aferente exercițiului fiscal anterior depunerii cererii de finanțare, aprobate de adunarea generală a acționarilor sau asociaților
* Bilanțul prescurtat (Formular 10)
* Contul de profit şi pierdere (Formular 20)
* Datele informative (Formular 30)
* Situația activelor imobilizate (Formular 40)
* Notele explicative la situațiile financiare
* Balanță (dacă este cazul)

1. În cazul solicitantului pentru care au fost stabilite debite în sarcina sa, ca urmare a măsurilor legale întreprinse de autoritatea de management, acesta va putea încheia contractul de finanțare în următoarele situații:

* recunoaşte debitul stabilit în sarcina sa şi îl achită integral, ataşând dovezi în acest sens, cu excepția proiectelor aflate în implementare, pentru care recunoaşte debitul stabilit şi îl achită integral sau îşi exprimă acordul cu privire la stingerea acestuia din valoarea cererilor de rambursare ulterioare, aferente proiectului în cadrul căruia a fost constatat;
* a contestat în instanță notificările/ procesele verbale/ notele de constatare a unor debite și, prin decizie a instanțelor de judecată, acestea au fost suspendate de la executare, anexând dovezi în acest sens.

1. Certificatul constatator în forma extinsă eliberat de Oficiul National al Registrului Comertului de pe lângă tribunalul unde îşi are sediul solicitantul, cu cel mult 30 de zile înainte de depunere la ADR Sud Muntenia. Totodată, acest certificat, trebuie să ateste faptul că solicitantul nu se află într-una din situațiile prevăzute de Recomandarea Comisiei Europene (2020) 4885 final din 14 iulie 2020 privind condiționarea acordării de sprijin financiar public pentru întreprinderi de lipsa unei legături cu jurisdicțiile necooperante în scopuri fiscale;
2. Certificatul de atestare fiscală, referitor la obligațiile de plată la bugetul local și bugetul de stat, din care să reiasă că solicitantul și-a achitat obligațiile de plată nete către bugetul de stat și respectiv bugetul local, pentru toate punctele de lucru;
3. Certificatul de cazier fiscal al solicitantului;
4. Declarația reprezentantului legal prin care se certifică faptul că, pe parcursul procesului de verificare au fost/ nu au fost înregistrate modificări asupra unora sau a tuturor documentelor depuse la fișa de proiect de investiție (acolo unde este cazul). Documentul se depune în etapa contractuală și nu va face parte din contractul de finanțare.

Beneficiarii privați a căror fișă de proiect a fost declarată conformă și eligibilă în urma etapei de verificare a conformității și eligibilității și care au semnat contractul de acordare de sprijin financiar, pentru care nu se aplică legislația din domeniul achizițiilor publice, au obligația respectării regulamentului privind modul de desfășurare a achizițiilor, astfel cum este acesta prevăzut în **Anexa 21** la prezentul ghid.

## 3.2 Detalii privind procesul de preselecție/ descoperire antreprenorială

În conformitate cu art. 18, alin. 1, lit. b din OUG nr. 88 din 27 mai 2020 privind instituirea unor măsuri, precum şi acordarea unui sprijin financiar pentru pregătirea portofoliului de proiecte în domenii strategice considerate prioritare pentru perioada de programare 2021-2027, destinat finanţării prin Programul operaţional Asistenţă tehnică 2014-2020 (POAT 2014-2020) şi Programul operaţional Infrastructură mare 2014-2020 (POIM), cu modificările și completările ulterioare, proiectele de specializare inteligentă pentru care se acordă sprijin financiar în elaborarea documentaţiilor tehnico-economice trebuie să fie rezultatul unui proces de preselecţie sau al procesului de descoperire antreprenorială desfăşurat la nivelul regiunii Sud Muntenia.

**ATENȚIE! În cadrul acestui apel de fișe de proiect de investiție pot participa la depunere doar ideile de proiecte care au fost dezvoltate în cadrul procesului de preselecţie și/sau al procesului de descoperire antreprenorială organizate de către ADR Sud Muntenia în perioada martie 2019 - iulie 2020.**

La nivelul regiunii Sud Muntenia, procesul de descoperire antreprenorială s-a desfăsurat în perioada martie 2019 - iulie 2020 prin organizarea de focus grupuri de descoperire antreprenorială aferente domeniilor de specializare inteligentă. Procesul de descoperire antreprenorială s-a derulat în conformitate cu recomandările Centrului Comun de Cercetare (JRC). Aceste îndrumări au fost transpuse și în legislația română prin Ordinul nr. 3.630 din 13 august 2020 privind aprobarea Îndrumărilor metodologice pentru organizarea focus grupurilor de descoperire antreprenorială la nivel regional, publicat în MONITORUL OFICIAL nr. 770 din 24 august 2020.

În anul 2020, procesul de descoperire antreprenorială s-a desfășurat în mediul online, ca urmare a epidemiei de COVID-19.

În urma acestor acțiuni au fost colectate idei de proiecte de specializare inteligentă, au fost revizuite domeniile cu potențial și actualizate nișele de specializare inteligentă. Totodată, au fost actualizate viziunea, țintele și mecanismele de intervenție, sistemul de monitorizare și evaluare, fiind constituit un portofoliu de propuneri de proiecte în domeniile cu potențial de specializare inteligentă identificate în Regiunea Sud Muntenia.

În perioada 11 - 13 iunie 2019, la Ploiești, ADR Sud Muntenia a organizat cu sprijinul JRC un curs de scriere de proiecte pentru potențialii beneficiari ai Axei Prioritare 1 POR, ca activitate prevăzută în cadrul proiectului "Targeted Support to RIS3 in Romania", în urma căruia au rezultat idei de proiecte. Aceste idei de proiecte fac parte din portofoliul de proiecte rezultat în urma procesului de descoperire antreprenorială desfăşurat la nivel regional, prin urmare, pot primi finanțate pentru elaborarea documentației tehnico-economice aferente proiecteor de specializare inteligentă prin prezentul apel de fișe de proiect de investiție.

Totodată, ca urmare a publicării, în consultare, în data de 06 mai 2020, pe site-ul Ministerului Fondurilor Europene (http://mfe.gov.ro/oug-portofoliu-proiecte/), a Ordonanței de Urgență privind instituirea unor măsuri, precum și a unui sprijin financiar, pentru pregătirea portofoliului de proiecte în domenii strategice considerate prioritare pentru perioada de programare 2021-2027, destinat finanțării prin Programul Operațional Asistență Tehnică 2014-2020 și Programul Operațional Infrastructură Mare 2014-2020, ADR Sud Muntenia a elaborat o Fișă pentru proiectele de specializare inteligentă în vederea acordării sprijinului financiar pentru elaborarea documentațiilor tehnico-economice – regiunea Sud Muntenia. Această fișă a luat în considerare condițiile de acordare a sprijinului financiar prevăzute în OUG menționată anterior. În urma derulării acestui proces, în perioada mai-iunie 2020, au fost colectate fișe de proiect.

Deoarece prezentul apel de fișe de proiect de investiție este dedicat exclusiv ideilor de proiecte generate și identificate în cadrul procesului de preselecție și/sau al procesului de descoperire antreprenorială derulate la nivel regional, ADR Sud Muntenia a elaborat un document centralizator al tuturor ideilor de proiecte colectate. Aceste idei sunt incluse în ***Anexa 16 – Centralizare idei de proiecte colectate în cadrul procesului de preselecție/descoperire antreprenorială*** a prezentului ghid.

În urma procesului de descoperire antreprenorială, în cadrul **Strategiei de Specializare Inteligentă a Regiunii Sud Muntenia 2021 – 2027** au fost identificate următoarele domenii, respectiv nișe de specializare inteligentă, detaliate în tabelul de mai jos.

|  |  |
| --- | --- |
| DOMENII | NIȘE |
| Construcția de mașini, componente și echipamente de producție | * Automobile inteligente și sigure, componente și echipamente pentru industria auto. |
| Agricultura și industria alimentară | * Agricultură de precizie; * Alimente funcționale - noi produse alimentare sănătoase și îmbogățite nutrițional. |
| Turismul și identitatea culturală | * Servicii de inovare in industria turismului; * Soluții inovative pentru valorizarea patrimoniului cultural; * Turismul integrat de tip cultural, spa/balnear, și oportunități de turism activ; |
| Bioeconomia: dezvoltarea economiei circulare | * Biotehnologii în agricultură; * Biotehnologii industriale; * Biotehnologii orientate către protecția mediului, reducerea poluării și recuperarea deșeurilor. |
| Localități inteligente ce oferă servicii inovative cetățenilor | * Tehnologii de mediu pentru localități inteligente și verzi (eficiență energetică, energii regenerabile); * Servicii publice inteligente; * Locuire inteligentă. |
| Industria și Cercetarea de înaltă tehnologie | * Metode și tehnologii avansate de producție; * Materiale avansate; * Inovare în industria aerospațială; * Inovare în industria nucleară. |
| ITC | * Industria 4.0; * Securitate cibernetică; * Digitalizare; * Big data (Fintech și GIS); * Noi produse și servicii TIC. |
| Sănătate | * Biotehnologii și Bionanotehnologii medicale și farmaceutice; * Biosecuritate; * Medicină inteligentă; * Medicină de prevenție/ personalizată. |

## 3.3 Depunerea fișelor de proiecte de investiție

Apelul pentru fișele de proiect lansat de ADR Sud Muntenia este unul cu depunere la termen, respectiv între **07.02.2022** și **18.02.2022.**

Fișele de proiecte de investiție, însoțite de anexele obligatorii menționate în **secțiunea 3.1**, vor fi asumate de către reprezentantul legal sau împuternicit, după caz, și se vor depune prin poșta electronică, la adresa de e-mail [fise.proiecte@adrmuntenia.ro](mailto:fise.proiecte@adrmuntenia.ro).

După depunerea și înregistrarea fișelor, se vor desemna, prin referat intern, experții care vor realiza verificarea conformității administrative și a eligibilității.

## 3.4. Verificarea fișelor de proiect de investiție

Fișele de proiect de investiție sunt verificate în ordinea depunerii. Astfel, solicitanții vor fi notificați cu privire la rezultatul procesului de verificare.

Vor fi selectate, pentru etapa de contractare, fișele de proiect de investiție declarate conforme și eligibile, în funcție de bugetul disponibil pentru acest apel.

**Notă:** Alocarea financiară pentru Apelul nr. 3 pentru fișe de proiect de investiție, deschis la nivelul regiunii Sud Muntenia este de 513.532,27 lei, valoare ce reprezintă valoarea ajutorului de minimis.

**Atenție!** Respectarea condiției de eligibilitate referitoare la încadrarea solicitantului în categoriile IMM eligibile se va verifica în etapa contractuală, în baza celor mai recente situații financiare aprobate de solicitant, disponibile la această etapă.

## 3.4.1 Verificarea conformității administrative și a eligibilității fișelor de proiecte de investiție

Verificarea fișelor de proiect se va realiza de către 2 experți, desemnați prin referat intern, din cadrul ADR Sud Muntenia pe principiul „2 ochi”/”4 ochi”, în ordinea cronologică a depunerii acestora, în conformitate cu Grila de verificare a conformității administrative și a eligibilității (**Anexa 11**).

Personalul desemnat va verifica fișele de proiect în maximum 7 zile lucrătoare de la data desemnării prin referat, termen calculat începând cu ziua lucrătoare imediat următoare desemnării pentru verificare a experților. Pe parcursul verificării CAE, pot fi transmise maximum 2 solicitări de clarificări, prin poșta electronică.

În cazul în care se solicită clarificări, solicitanții vor răspunde în maximum 3 zile lucrătoare de la data solicitării, termen calculat începând cu ziua lucrătoare imediat următoare transmiterii solicitării. Termenul de verificare de 7 zile lucrătoare se suspendă în perioada cuprinsă între data transmiterii și data primirii clarificărilor. După primirea clarificărilor experții vor relua verificarea, începând cu ziua imediat următoare primirii răspunsului la clarificările solicitate, pentru a integra clarificările, a încheia verificarea și pentru a transmite notificarea cu privire la finalizarea etapei CAE.

De asemenea, termenul de răspuns la clarificări poate fi prelungit, la solicitarea aplicanților, cu încă maximum 3 zile lucrătoare în baza unei cereri justificate.

Pentru situațiile când nu se solicită clarificări, fiecare expert desemnat va avea la dispoziție 7 zile lucrătoare pentru verificarea fișei.

Atenție! În cazul în care solicitantul de finanțare nu răspunde la solicitările de clarificări în termenul menționat, iar fișa de proiect de investiție, în lipsa clarificărilor, nu conține toate informațiile necesare pentru a putea fi verificată și declarată conformă administrativ și eligibilă, fișa de proiect de investiție depusă va fi declarată respinsă.

La finalizarea etapei de verificare, solicitantul va fi notificat asupra rezultatului verificării CAE (**Anexa 18).**

Dacă fișa va fi declarată neconformă sau neeligibilă, având cel puțin un răspuns negativ la unul din criteriile grilei, solicitantul va avea posibilitatea redepunerii acesteia în termenul specificat în cadrul prezentului ghid.

Vor fi declarate conforme administrativ și eligibile doar fișele de proiect care au obținut „DA” la toate criteriile din grilă.

După finalizarea verificării tuturor fișelor, se va întocmi un raport **(Anexa 17)** care va centraliza toate fișele de proiect depuse, valoarea totală solicitată și va detalia procesul de verificare.

În situația în care, după finalizarea verificării tuturor fișelor depuse, valoarea totală a acestora se încadrează în valoarea financiară alocată Apelului 3, lista fișelor de proiecte de investiție va fi transmisă spre aprobare CpDR Sud Muntenia.

ADR SM va încheia contracte de acordare de sprijin financiar (**Anexa 23)** cu solicitanții ale căror fișe au fost aprobate prin Hotărâre CpDR Sud Muntenia.

Fișele de proiect de investiție care nu se încadrează în alocarea financiară a Apelului 3 se vor constitui într-o lista de rezervă. Finanțarea acestora va fi posibilă doar dacă se vor înregistra economii față de valorile estimate ulterior derularii procedurilor de achiziție.

În situația în care valoarea unei fișe de proiect de investiție se încadreaza doar parțial în alocarea financiară a Apelului 3, respectiva fișă poate fi inclusă în lista de proiecte transmisă către CpDR , doar cu condiția ca beneficiarul să accepte majorarea contribuției proprii astfel încat să fie acoperită valoarea estimată a serviciilor de elaborare a documentațiilor.

În situația în care un solicitant nu se va prezenta la semnarea contractului de sprijin sau își va anunța retragerea din cadrul apelului, solicitantul respectiv va fi înlocuit cu un altul din lista de rezervă (în ordinea constituirii listei de rezervă). Solicitantul selectat din lista de rezervă va fi informat în scris pentru a prezenta documentele aferente semnării contractului de sprijin.

ADR SM va încheia contracte de acordare de sprijin financiar cu solicitanții ale căror fișe au fost aprobate prin Hotărâre CpDR Sud Muntenia.

## 3.4.3 Retragerea fișei de proiect de investiție

Retragerea fișei de proiect de investiție se poate realiza numai de către reprezentantul legal al solicitantului sau de către persoana împuternicită prin mandat/ împuternicire, prin transmiterea unei adrese în care se specifică în clar retragerea acesteia. Retragerea se poate realiza în orice etapă a procesului de verificare/contractare.

## 3.4.4 Depunerea și soluționarea contestațiilor

Solicitantul are drept de contestaţie împotriva notificării de respingere. Contestaţia trebuie transmisă în termen de 30 zile calendaristice de la primirea scrisorii de informare privind rezultatul evaluării documentatiei de finanțare.

Solicitantul poate contesta administrativ rezultatul verificării și evaluării documentatiei lui de finanţare o singură dată.

De asemenea, precizăm că orice persoană care se consideră vătămată într-un drept al său, ori într-un interes legitim, de către o autoritate publică, printr-un act administrativ sau prin nesoluționarea în termenul legal a unei cereri, se poate adresa instanței de contencios administrativ competente, pentru anularea actului, recunoașterea dreptului pretins sau a interesului legitim și repararea pagubei ce i-a fost cauzată.

# **Capitolul 4 – Anexe**

Anexa 1 – Model fișă de proiect de investiție specializare inteligentă A3

Anexa 2 – Împuternicire

Anexa 3 - Declarație de eligibilitate pe propria răspundere ajutor de minimis

Anexa 4 - Declarație de capacitate financiară

Anexa 5 - Declarație privind eligibilitatea TVA

Anexa 6 - Declarație de eligibilitate și angajament

Anexa 7 - Nota fundamentare rezonabilitatea costurilor pentru documentațiile tehnice

Anexa 8 - Nota fundamentare rezonabilitatea costurilor pentru valoarea investiției totale

Anexa 9 - Consimțământ date personale

Anexa 10 – Declarația de încadrare în IMM

Anexa 11 - Grilă de verificare a conformității administrative și eligibilității

Anexa 12 - Declarație modificări documente depuse la fișa de proiect de investiție

Anexa 13 – Model acord de parteneriat

Anexa 14 – Declarație privind desemnarea proprietarului documentației

Anexa 15 – Recomandări ale CE nr. 4885 din 14.7.2020

Anexa 16 – Centralizare idei de proiecte colectate în cadrul procesului de preselecție/descoperire antreprenorială

Anexa 17 - Raport centralizare fișe (model)

Anexa 18 - Notificare CAE (model)

Anexa 19 - Metodologia de verificare „întreprindere în dificultate“

Anexa 20 – Încadrarea în categoria IMM-urilor

Anexa 21 – Regulament de desfășurare a achizițiilor aplicabil beneficiarilor privați

Anexa 22 – Ordinul MIPE nr. 83/18.01.2022

Anexa 23 – Contract de acordare a sprijinului financiar și anexă

**Modelul de contract de acordare a sprijinului financiar** este publicat pe site-ul POAT și poate fi descărcat accesând: <https://www.fonduri-ue.ro/poat-2014#implementare-program>

1. Directiva (UE) 2015/849 a Parlamentului European și a Consiliului privind prevenirea utilizării sistemului financiar în scopul spălării banilor sau finanțării terorismului, de modificare a Regulamentului (UE) nr. 648/2012 al Parlamentului European și al Consiliului și de abrogare a Directivei 2005/60/CE a Parlamentului European și a Consiliului și a Directivei 2006/70/CE a comisiei. [↑](#footnote-ref-1)
2. Valoarea totală a investiției care se va regăsi în cererea de finanțare ce urmează a fi depusă pentru finanțare în perioada de programare 2021-2027 [↑](#footnote-ref-2)
3. Cursul InforEuro poate fi calculat accesând: https://ec.europa.eu/info/funding-tenders/how-eu-funding-works/information-contractors-and-beneficiaries/exchange-rate-inforeuro\_ro [↑](#footnote-ref-3)